title: Anna Hanski

text:
Anna Hanski on laulaja Seppo Hanskin ja Isa Hanskin tytär. Hänen äidin puoleinen isoisänsä oli näyttelijä Pehr-Olof Siren, ja isoäitipuolensa Anja Pohjola. Anna on Pinja Hanskin, Janus Hanskin ja Petra Hanskin sisar. Hanski avioitui muusikko Leri Leskisen kanssa vuonna 1994 ja heille syntyi vuonna 1994 tytär Nenna. Hnaskilla on myös Jyrki Jefremoffin kanssa vuonna 2000 syntynyt tytär Alina. Hanski seurusteli ja asui Jefremoffin kanssa avoliitossa Helsingin Töölössä vuosina 1997–2007. Anna hanskista tuli isoäiti keväällä 2018. Hanski asuu avoliitossa Aku Nyyssösen kanssa taiteilijatalo Jallukassa Helsingin Jätkäsaaressa.
Anna Hanski oli mukana Juha Tapanisen nostalgisessa elokuvassa "Iskelmäprinssi" (1991) esittäen sivuroolissa linja-auton rahastajatyttöä. Elokuvan ääniraidalla kuultiin Annan laulamana Jukka Alihangan tekemät kappaleet "Nukke rakastui nukkeen", "Mustikkasuu" ja "Hiekkakuopalle uimaan". Viimeksi mainitussa oli duettoparina Pekka (Kaasalainen).


title: Ruumiinavaus

text: Ruumiinavaus eli autopsia (sairaaloissa nimellä obduktio) on yleensä kuolinsyyn selvittämiseksi tehtävä kuolleen henkilön ruumiin tutkimus. Obduktiot voidaan luokitella lääketieteelliseen ja oikeuslääketieteelliseen obduktioon. Lääketieteellisessä obduktiossa tiedetään kuoleman aiheutuneen sairaudesta, mutta sairauden laatu on epävarma tai epäselvä. Oikeuslääketieteellinen ruumiinavaus suoritetaan poliisin pyynnöstä, kun epäillään kuolemanluokan olevan tapaturma tai kuolemaan liittyvän rikos. Vaikka ulkoiset vammat näyttäisivät olevan kuolinsyy, saattaa niihin johtaneen onnettomuuden taustalta löytyä muita syitä kuten huumaavat aineet tai myrkytys. Suomen laki edellyttää kuolinsyyn tutkimista aina mahdollisen henkirikoksen paljastamiseksi. Tämän vuoksi mm. yksinään kuolleet jotka on löydetty joko kodeistaan tai muista paikoista, joutuvat oikeuslääketieteelliseen ruumiinavaukseen.


title: Ruumiinavaus

text: Lääketieteen opetukseen testamentatuille ruumiille tehtyä ruumiinavausta kutsutaan dissektioksi, erotukseksi obduktiosta. Dissektoitava ruumis on käsitelty formaliinilla, eikä siis haudattuna maatuisi. Siksi dissektoitu ruumis pitää opetuksen jälkeen polttohaudata.


title: Ruumiinavaus

text: Eläimelle tehtävää ruumiinavausta nimitetään nekropsiaksi.


title: Ruumiinavaus

text: Alkujaan ruumiinavauksia suoritettiin ihmisen anatomian tutkimiseksi. Jo muinaiset egyptiläiset olivat hyvin taitavia käsittelemään ihmisruumista, mistä on todisteena hyvin säilyneet muumiot. Roomalainen laki kielsi 150 eaa. ruumiinavaukset, mikä oli suuri takaisku anatomian ja lääketieteen kehitykselle. Uudella ajalla suurta kohua herättäneet anatomiset näytökset olivat aikoinaan suosittuja ja vihattuja. Näiden tieteellisyys oli toisinaan hyvinkin kyseenalaista.


title: Harri Marstio

text: Harri Tapio Marstio (6. tammikuuta 1957 Iitti – 31. tammikuuta 2019 Kuusankoski) oli suomalainen muusikko. Marstio vaikutti soolouransa lisäksi muun muassa yhtyeissä Harri Marstio ja Maanantai, Kultakurkut, Harri Marstio Duo, Pedro's Heavy Gentlemen ja Harri Marstio Band. Hän tuli tunnetuksi vierailtuaan vuonna 1982 Pedro's Heavy Gentlemenin albumilla ja esittäen ”Romany Violin” -kappaleen. Myöhemmin Marstio levytti suomenkielisiä tulkintoja kuten ”Tie” ja ”Muisto vain jää”. Marstion omista kappaleista tunnetuimpia lienevät ”Sirkustyttö” ja ”Talo”.


title: Harri Marstio

text: Vuonna 2007 Harri Marstio levytti muiden Kuusankoskelta kotoisin olevien tai siellä vaikuttaneiden taiteilijoiden kanssa ”Jokivarsi”-kappaleen, jonka tuotto meni alueen kehittämiseen. Kipinä levyn tekoon syntyi UPM:n ilmoitettua Voikkaan tehtaan lopettamisesta.


title: Harri Marstio

text: Kesällä 2008 sai paljon radiosoittoa ”Sandra of St. Mura” -niminen kappale, jonka Marstio levytti Folkswagen-yhtyeen albumille "Kyläkaupan rappusilla". Kappale on englanninkielinen versio Esa Pakarisen tunnetuksi tekemästä ”Suhmuran Santrasta”. Loppuvuodesta 2008 Marstio pyrki Akaan valtuustoon, sinne kuitenkaan pääsemättä.


title: Harri Marstio

text: Syksyllä 2009 alkoivat Marstion 11. studioalbumin äänitykset. Kappaleita sille ovat tehneet Marstion lisäksi ainakin Timo Kiiskinen, Pauli Hanhiniemi, A.P. Sarjanto, Sami Visto, Reijo ”Mehu” Järvi sekä ”Muisto vain jää” -kappaleen säveltäjä Norman Bergen. Marstion mukaan levyllä ”mennään maanläheisellä linjalla”. Albumin kerrottiin ilmestyvän vuoden 2011 aikana.


title: Harri Marstio

text: Marstiolla diagnosoitiin vuoden 2014 keväällä imusolmukesyöpä, joka leikattiin saman vuoden alkukesällä. Syöpä uusiutui kesällä 2016 ja hän jäi uudelleen keikkatauolle, joka kesti toukokuuhun 2017 saakka. Syöpä uusiutui jälleen kesällä 2018. Marstio menehtyi auto-onnettomuudessa 62-vuotiaana 31. tammikuuta 2019.


title: Nipa Niilola

text: Jukka ”Nipa” Niilola on suomalainen sessiomuusikko. Hän on kotoisin Voikkaalta, Kuusankoskelta. Hän on vaikuttanut muun muassa yhtyeissä Top Rank, Maanantai, Harri Marstio Duo, The Charlies ja Kultakurkut sekä lisäksi muun muassa Remu Aaltosen, Pate Mustajärven, Seppo Hakasalon ja Moog Konttisen taustayhtyeissä. Hän soitti myös yhtyeessä Remu & Hurriganes.


title: Oodi ilolle

text: Oodi ilolle () on Friedrich Schillerin tunnetuimpia runoja ja Beethovenin 9. sinfonian neljännen osan otsikko. Runo julistaa tasa-arvoisten ihmisten yhteiskuntaa, jota yhdistävät ilo ja ystävyys.


title: Oodi ilolle

text: Euroopan unioni käyttää Beethovenin sävelmää tunnushymninään.


title: Oodi ilolle

text: Osan runosta on suomentanut Kirsi Kunnas. Pertti Reponen on sanoittanut kappaleen iskelmäversion 1970. Runoon löytyy myös vanhemmat, Toivo Lyyn sanat.


title: Benjamin Disraeli

text: Benjamin Disraeli (syntyjään Benjamin D'Israeli, 21. joulukuuta 1804 – 19. huhtikuuta 1881) oli brittiläinen valtiomies ja kirjailija. Hän toimi Yhdistyneen kuningaskunnan pääministerinä vuosina 1868 ja 1874–1880.


title: Benjamin Disraeli

text: Disraelin saavutuksena pidetään nykyaikaisen konservatiivipuolueen perustamista Isoon-Britanniaan. Disraeli oli edustajana parlamentin alahuoneessa neljänä kautena ja hallituksessa lähes kolme vuosikymmentä.


title: Benjamin Disraeli

text: Disraeli polveutui italialaisesta sefardijuutalaissuvusta. Hänen isänsä oli kirjallisuuskriitikko ja historioitsija Isaac D’Israeli ja isoisänsä Benjamin D’Israeli, joka saapui Englantiin Italiasta vuonna 1748. Isaac D’Israelin muut lapset olivat Sarah (k. 1859), Ralph ja James (k. 1868).


title: Benjamin Disraeli

text: Benjamin D’Israeli kastettiin 12-vuotiaana 31. heinäkuuta 1817 ja hän varttui Englannin kirkon alaisuudessa. Hän kävi kansakoulun Winchester Collegessa. Disraelista tuli lakimies vuonna 1821. Ura ei kuitenkaan houkutellut, ja vuodesta 1824 Disraeli hankki elantonsa käymällä kauppaa Etelä-Afrikan kaivosyhtiöiden osakkeilla.


title: Benjamin Disraeli

text: Disraeli tutustui sijoittaja J. D. Powlesiin ja kirjoitti kolme pamflettia hänen yhtiöidensä markkinointiin. Disraeli otti yhteyttä julkaisija John Murrayhin vuonna 1826. Heidän pyrkimyksenään oli perustaa lehti, "The Representative" liiketoimiensa tukemiseksi. Yritys oli pettymys kaivoskuplan muututtua pörssiromahdukseksi, jossa Powles ja Disraeli jäivät tappiolle. Velat jäivät Disraelin vaivoiksi koko hänen loppuelämäkseen.


title: Benjamin Disraeli

text: Disraelin ensimmäinen tunnetumpi teos "Vivian Grey" julkaistiin vuonna 1826. Se kertoi uudelleen "The Representativen" tarinan, ja romaanista tuli menestys. Tosin sen kirjoittajan paljastuminen herätti myöhemmin kouhuntaa Tory-puolueessa. Ennen poliittista uraansa Disraeli oli tunnettu yhteiskunnallisia asioita käsittelevä kirjailija. Hän matkusti Välimerellä Espanjassa, Maltalla, Konstantinopolissa, Palestiinassa ja Egyptissä vuosina 1830–1831. Noin vuonna 1835 Disraeli muutti nimensä siihen muotoon, jolla hänet parhaiten tunnetaan.


title: Benjamin Disraeli

text: Disraeli valittiin ensimmäisen kerran parlamentin alahuoneeseen vuonna 1837 Maidstonesta kuningas Vilhelm IV:n kuoleman aiheuttaessa tarpeen järjestää vaalit. Disraeli oli pyrkinyt parlamenttiin epäonnistuneesti aiemmin vuosina 1832 Wycombesta ja 1835 Tauntonista. Valintansa aikoihin hän edusti edistyksellistä tory-kantaa. Hän sympatisoi chartistien vaatimuksia ja kannatti aristokraattien ja työväen liittoa lisääntyvän keskiluokan vaikutusvaltaa vastaan.


title: Benjamin Disraeli

text: Disraeli kohtasi urallaan valtavasti antisemitismiä ja ennakkoluuloja. Häntä muun muassa parjasi hänen uransa alkuaikoina irlantilainen oikeustaistelija Daniel O’Connell. Hänet esitettiin ulkopuolisena, maahanmuuttajana ja epäluotettavana juutalaisena keinottelijana. Monet aikalaiset uskoivat, ettei Disraelilla ollut minkäänlaista moraalia tai periaatteita, ja häntä pidettiin pelkkänä valtaa himoitsevana pragmaatikkona. Lisäksi hänellä oli sekavat naissuhteet. Hänen etuinaan taas olivat menestyksekäs ura kirjailijana, sosiaaliset taidot ja kyky säilyä tahriintumattomana huhujenkin keskellä. Hänellä oli myös periaatteita, joista keskeiset olivat englantilaisen identiteetin korostaminen ja aristokraattien etuoikeuksien puolustaminen. Hän käytti aina sanaa Englanti eikä puhunut Britanniasta.


title: Benjamin Disraeli

text: Disraeli oli mukana perustamassa ”Young England” -ryhmää 1842. Disraelin perusajatus oli, että Ison-Britannian teollistuneessa yhteiskunnassa vallitseva molempien suurten yhteiskuntaluokkien välinen vastakohtaisuus oli suurin ongelma. Hän halusi rikkaiden käyttävän vaikutusvaltaansa köyhien suojaamiseen keskiluokan riistolta.


title: Benjamin Disraeli

text: Robert Peel jätti Disraelin hallituksen ulkopuolelle 1841, jolloin Disraelista tuli sen voimakas arvostelija. Hän puolusti Napoleonin sotien ajoilta periytyneitä protektionistisia viljatulleja "(corn law)" konservatiivi Peelin vapaakauppapolitiikka vastaan, jota hän piti ”laissez-faire-kapitalismina.” Disraeli piti voimakkaita puheita alahuoneessa vuosina 1844–1846. Parlamentissa taisteltiin vapaakaupan ja protektionismin välillä. Disraeli hävisi, mutta konservatiiviryhmä jakautui protektionismista luopumisen vuoksi kahtia. Peelin seuraajat lähestyivät Whigejä, kun taas uusi konservatiivipuolue muodostui Disraelin, lordi George Bentinckin ja Edward Smith-Stanleyn, Derbyn lordin johtamien protektionistien ympärille.


title: Benjamin Disraeli

text: Vuonna 1852 lordi Derby nimitti Disraelin talousministeriksi ja alahuoneen johtoon kokemattomia jäseniä sisältäneeseen ja lyhytaikaiseen hallitukseen, joka sai liikanimen ”Kuka? Kuka? -ministeristö” ("Who? Who? Ministry"). Disraelin ensimmäinen budjetti epäonnistui, ja väittely liberaalipuolueen johtajan William Ewart Gladstonen kanssa johti kolmikymmenvuotiseen eripuraan. Hallitus kaatui jo joulukuussa. Gladstone otti Disraelin ministerinaseman ja onnistui paremmin.


title: Benjamin Disraeli

text: Vuonna 1858 Derby muodosti uudelleen hallituksen ja nimitti Disraelin uudelleen talousministeriksi ja alahuoneen johtajaksi. Disraeli oli oppositiossa jälleen vuosina 1859–1866.


title: Benjamin Disraeli

text: Disraeli otettiin talousministeriksi ja alahuoneen johtajaksi taas vuonna 1866. Järjestettyään Gladstonen liberaalien lain kaatumisen, Disraeli ja Derby esittivät oman vaaliuudistuksensa ("reform act") hyväksymistä.


title: Benjamin Disraeli

text: Alahuone hyväksyi ehdotuksen, joka antoi äänioikeuden 1,5 miljoonalle miehelle, jotka omistivat oman asuntonsa tai maksoivat vähintään 10 punnan vuokraa. Alle 10 000 äänestäjän tyhjät vaalipiirit eliminoitiin, ja 15 uutta ennen edustamatonta kaupunkia saivat edustajan ja suuremmat, kuten Liverpool ja Manchester, lisäedustajia. Uudistus oli vihattu oikeistossa, ja muun muassa Robert Gascoyne-Cecil, lordi Cranborne (myöhemmin Saliburyn markiisi) erosi hallituksesta sen vuoksi. Disraelin osallistuminen vuoden 1867 vaalilakiin on nähty lähinnä poliittisen opportunismin huipentumana ja iskuna vasten Gladstonen kasvoja.


title: Benjamin Disraeli

text: Derbyn terveys oli rapistunut, ja hän erosi pääministerin asemasta helmikuussa 1868. Disraeli oli ehdoton seuraajaehdokas. Hän toimi pääministerinä kahdesti, ensimmäisen kerran 27. helmikuuta – 3. joulukuuta 1868 ja toisen kerran 20. helmikuuta 1874 – 23. huhtikuuta 1880.


title: Benjamin Disraeli

text: Konservatiivit olivat edelleen vähemmistönä alahuoneessa ja reformilain vaikutukset vaativat uusia vaaleja. Hän teki vain vähäisiä muutoksia hallitukseensa. Seuranneissa vaaleissa William Gladstone ja liberaalit palasivat kuitenkin valtaan 170 paikan enemmistöllä.


title: Benjamin Disraeli

text: Kuuden oppositiovuoden jälkeen Disraeli ja konservatiivit saivat enemmistön alahuoneessa ensi kertaa sitten 1840-luvun. Pääministeriksi hänet nimitettiin 1874. Disraeli oli toteuttamassa uudistuksia kansanterveydessä, koulutuksessa ja tehdastyöläisten aseman parantamisessa. Hänen toisella kaudellaan säädetty uusi "Factory Act" ja "Employers and Workmen Act" (1875) salli työntekijöiden haastaa työnantajan oikeuteen sopimusrikosta.


title: Benjamin Disraeli

text: Vankkana imperialismin tukijana Disraeli hyväksyi päätöksen Suezin kanavan rakentamisesta. Hän kruunautti kuningatar Viktorian 1876 myös Intian keisarinnaksi. Syynä oli Intian alistaminen suoraan Britannian valvontaan 1858, kun Intiaa hallinnut Englannin Itä-Intian kauppakomppania oli lakkautettu sepoykapinan takia. Disraeli osallistui Berliinin kongressiin vuonna 1878, ja hänen saavutuksenaan pidetään Venäjän vallan rajoittamista Balkanilla ja kolmen keisarin liiton (Venäjä, Saksa, Itävalta-Unkari) hajottamista. Vaikeudet Etelä-Afrikassa ja Afganistanissa heikensivät hänen hallituksensa suosiota ja johtivat konservatiivipuolueen häviöön vuoden 1880 vaaleissa.


title: Benjamin Disraeli

text: Kruunautettuaan kuningatar Viktorian 1876 Intian keisarinnaksi Disraeli ylennettiin pääriksi, ensimmäiseksi Beaconsfieldin jaarliksi, ylähuoneeseen vuonna 1876. Hän oli pääministerinä vuoteen 1880 asti, jolloin Gladstonen liberaalit voittivat jälleen vaalit. Disraeli sairastui pian ja kuoli huhtikuussa 1881.


title: Benjamin Disraeli

text: Disraeli kirjoitti novelleja, joita ei arvostettu Viktorian ajan kirjallisuudessa. Hänen kirjoittamistaan romaaneistaan tunnetuimpia ovat Keski-Englannin teollisuusyhteisön elämää kuvaava "Sibyl eli kaksi kansakuntaa" (1845), "Vivian Grey" (1826) ja "Lothair" (1870). Kirjassaan "Coningsby" vuodelta 1844 Disraeli kuvaa nuoren aristokraatin elämää Lontoossa vuosien 1832–41 aikana. Hän kuvaa itseään Sidonia-nimisenä juutalaisena, joka opastaa nuorta Coningsbyta. Disraeli kirjoitti poliittisesta vastustajastaan Sir Robert Peelistä kirjassa "Sibyl eli kaksi kansakuntaa" Downing Streetin herrasmiehenä.


title: Benjamin Disraeli

text: Disraeli on Englannin historian tunnetuimpia poliitikkoja. Nykyaikana häneen viittaavat mielellään sekä työväenpuolueen että konservatiivisen puolueen poliitikot. Häntä luonnehditaan kansakunnan eheyttäjäksi ja "One Nation" -ajattelun isäksi. Sitä kutsutaan myös nimillä "One Nation Conservatism" ja Tory-demokratia. Sen tavoitteena on rikkaiden ja köyhien kuilun kaventaminen.


title: Benjamin Disraeli

text: Disraeli oli televisiodraaman aiheena vuonna 1978, kun Ian McShane esitti häntä "Disraeli"-nimisessä näytelmässä.


title: Ylin oikeusaste

text: Ylin oikeusaste eli korkein oikeusaste tai viimeinen oikeusaste on useimmissa valtioissa ja toimialueissa oikeusaste, jonka ratkaisu on lopullinen ja jonka tuomioista tai päätöksistä ei voi valittaa tai hakea niihin muutosta miltään toimielimeltä tai tuomioistuimelta.


title: Ylin oikeusaste

text: Ylimmän oikeusasteen kehityksen alkuna on ollut useimpiin yhteiskuntiin sisältynyt ajatus lopullisesta tuomiovallasta. Itsevaltiuden aikana se kuului hallitsijalle, jolla oli oikeus muuttaa tuomioistuinten päätöksiä hänelle tehtyjen valitusten perusteella. Valistuksen aikana syntyneen vallan kolmijako-opin mukaan tuomiovalta eriytettiin hallitsijan ja lainsäätäjän vallasta. Myös tähän uuteen järjestelmään luotiin ylin tuomiovalta, joka saattoi kumota alempien tuomioistuinten päätökset.


title: Ylin oikeusaste

text: Anglosaksisissa maissa ylin oikeusaste kehittyi Ison-Britannian parlamentin ylähuoneen oikeudesta ottaa käsiteltäväksi tuomioistuinten ratkaisuja. Lainsäädäntöä kehitettiin pitkälti ylähuoneen ns. lakilordien tekemien ennakkoratkaisujen perusteella. Nykyään tämä kehityssuunta näkyy voimakkaasti esimerkiksi Yhdysvaltain korkeimman oikeuden itsenäisessä toimivallassa.


title: Ylin oikeusaste

text: Useimmissa Euroopan maissa on yleensä kaksi korkeinta oikeusasteen tuomioistuinta. Hyvin tyypillinen on jako siviili- ja rikosasioiden sekä hallintoasioiden ylimpään oikeusasteeseen. Tällainen jako on voimassa myös Suomessa. Monissa maissa on myös erillinen perustuslakituomioistuin, joka ratkaisee lainsäätämiseen ja perustuslain tulkintaan liittyviä kysymyksiä.


title: Ylin oikeusaste

text: Euroopan unionin jäsenmaiden korkeimpien tuomioistuinten toimivaltaa rajoittaa Euroopan yhteisöjen tuomioistuin. EU:n jäsenmaiden tuomioistuimilla on velvollisuus pyytää EY-tuomioistuimelta lausuntoa tietyn EU:n asetuksen tai direktiivin tulkinnasta ja soveltuvuudesta oikeudenkäynnin kohteena olevaan asiaan. Jäsenmaan tuomioistuin on velvollinen noudattamaan EY-tuomioistuimen asiassa antamaa ratkaisua.


title: Ylin oikeusaste

text: Suomessa on kaksi pysyvää korkeinta oikeusastetta:


title: Ylin oikeusaste

text: Ylimpien virkamiesten ja valtioneuvoston jäsenten virkarikossyytteitä käsittelevä valtakunnanoikeus on tarvittaessa kokoontuva erityistuomioistuin, jota voitaneen luonteensa takia pitää eräänlaisena korkeimpana oikeusasteena sen käsiteltävissä olevissa jutuissa, vaikka kyseessä onkin pikemmin juttujen ensimmäinen ja ainoa oikeusaste.


title: Ylin oikeusaste

text: Eduskunnan perustuslakivaliokunnan toiminnassa on lisäksi katsottu olevan joitakin perustuslakituomioistuimen toimivaltaan kuuluvia piirteitä. Perustuslakivaliokunta ei kuitenkaan ole tuomioistuin.


title: Rovajärven ampuma-alue

text: Rovajärven ampuma-alue on Suomen puolustusvoimien käytössä oleva Länsi-Euroopan suurin yhtenäinen sota- ja ampumaharjoitusalue, joka sijaitsee Kemijärven, Pelkosenniemen, Rovaniemen ja Sodankylän kuntien alueella. Noin 1 100 neliökilometrin Naarmankairan luonnonkaunista aluetta käytetään lähinnä tykistö- ja kranaatinheitinjoukkojen harjoituksissa, mutta myös Pohjoisen Suomen joukko-osastojen sekä panssarijoukkojen harjoituksissa. Rovajärven ampuma-aluetta käytettiin vuonna 2005 220 vuorokautena.


title: Rovajärven ampuma-alue

text: Rovajärven ampuma-alue on perustettu 1949 ja vuodesta 1986 lähtien se on ollut Puolustusvoimien pohjoinen pääampuma-alue. Ilmatorjuntatykistö puolestaan on harjoitellut suojellulla dyynialueella sijaitsevalla Lohtajan ampuma-alueella vuodesta 1952 alkaen. Rovajärven ampuma-alueen perustamisen syynä oli tarve saada korvaava alue Pariisin rauhansopimuksessa menetetylle Perkjärven ampuma-alueelle.


title: Rovajärven ampuma-alue

text: Alue jakautuu mm. Jokilammen ja Ristilammen alueisiin.


title: Rovajärven ampuma-alue

text: Alueella ammutaan vuosittain noin 35 päivänä ja siellä pidetään yksi tykistö- ja kranaatinheitinjoukkojen suurharjoitus keväisin touko–kesäkuussa. Sota- ja ampumaharjoituksiin tulee joukkoja parhaimmillaan koko maasta.


title: Rovajärven ampuma-alue

text: Myös Puolustusvoimien Koeampumalaitos on yksi ampuma-alueen käyttäjistä.


title: Rovajärven ampuma-alue

text: Leireille on mahdollista siirtyä varuskunnista myös rautateitse, sillä Rovaniemen Misissä sijaitsee Misin rautatieasema.


title: Rovajärven ampuma-alue

text: Ennen Toista maailmansotaa Suomen puolustusvoimien tykistöleirit järjestettiin Karjalankannaksella Perkjärven ampuma-alueella, joka sijaitsi Perkjärven asemakylästä kuusi kilometriä länteen Kaukjärven suuntaan Vierustaan. Muolaan puolella sijainneelta Perkjärven asemalta johti sivuraide Uudenkirkon kunnan puolella sijainneelle tykistöleirille.


title: Rovajärven ampuma-alue

text: Tykistön ampumaharjoitus (TAH) on kaksiviikkoinen harjoitus, jossa joukot harjoittelevat toimintaa ensin taisteluosaston tasolla ja sitten prikaatin osana.


title: Rovajärven ampuma-alue

text: Vuonna 2008 toukokuun lopulla järjestetyssä harjoituksessa oli 3 200 varusmiestä, reserviläistä ja puolustusvoimien henkilökuntaan kuuluvaa.


title: Rovajärven ampuma-alue

text: Ensimmäinen tykistön ja kranaatinheittimistön sota- ja ampumaharjoitusleiri (SAH) järjestettiin 1949 ja ensimmäinen talvileiri 1958. Vuodesta 1983 leirejä pidettiin vuosittain kolme ja vuodesta 1995 kaksi kertaa. Silloin otettiin käyttöön myös uusi kertausharjoituskeskus ja nykyiset taisteluosastokokoonpanot. Vuonna 1998 leiriajat siirrettiin uusia palvelusaikoja vastaaviksi.


title: Rovajärven ampuma-alue

text: Nykyään leirin pituus on noin kaksi viikkoa, mutta aiemmin ne kestivät kuukaudenkin. Nykyisestä leiristä on karsittu esimerkiksi kantahenkilökunnan kunto-ottelupartiokilpailut ja varusmiesten ryhmätaitokilpailut muuna palvelusaikana pidettäviksi. Tykistökenraali VP Nenosen tulenavauskilpailu on säilynyt ohjelmassa. Siinä patteristo sekä kranaatinheitinkomppania saavat käskyn siirtyä asemiin sekä pataljoona hyökätä. Kilpailusuorituksessa patteristo sekä kranaatinheitinkomppania ampuvat pataljoonan johtamana kaksi tulitehtävää maalialueelle. Nopein ja parhaiten ohjeita noudattanut taisteluosasto saa kiertopalkinnoksi Nenosen tykin.


title: Rovajärven ampuma-alue

text: Leirien käytössä on myös leirialueen asemarakennuksessa sijaitseva Misin kauppa. Ammunnoissa käytettäviä ammuksia varten alueella on oma Pohjois-Suomen Huoltorykmentin alainen ammusvarasto.


title: Rovajärven ampuma-alue

text: Toinen Lapissa sijaitsevista laajoista ampuma-alueista on Jääkäriprikaatin yhteydessä sijaitseva Kyläjärven ampuma-alue Sodankylässä.


title: Flemming Andersen

text: Flemming Andersen (s. 2. kesäkuuta 1968, Kööpenhamina) on tanskalainen sarjakuvapiirtäjä ja -käsikirjoittaja. Suomessa hänet tunnetaan parhaiten Aku Ankka -lehdessä ja Aku Ankan taskukirjoissa ilmestyneistä Disneyn eläinmaailmaan sijoittuvista sarjakuvaseikkailuista.


title: Jukka Lewis

text:
Jukka Sakari ”Jay” Lewis (ent. Homi, s. 22. huhtikuuta 1963 Helsinki) on tamperelainen muusikko. Hän on Jay Lewis Gangin laulaja-basisti. Aiemmin hän on vaikuttanut muun muassa yhtyeissä Yö (1999–2016), Oz, Masque, Sarcofagus, Princess Pang, The Chiefs, Skin 'n' Bones ja Billion Dollar Babies. Jukka Lewis on asunut uransa aikana myös Yhdysvalloissa ja Ruotsissa. Lokakuussa 2007 ilmestyi hänen ensimmäinen soololevynsä Jay Lewis: "Manhattan Files". Toinen sooloalbumi, nimeltään "Beat the Elite", ilmestyi kesäkuussa 2009. Jukka Lewis on laulanut myös joitain kappaleita Yön levyillä, kuten ”Karheaa ja kaunista” (2003), "Deadline" (2007) ja ”Oikee enkeli” (2005).
Lewis on myös laulanut vuoden 2003 "Rakkaus on lumivalkoinen" -kappaleesta englanninkielisen version nimellä "Love Me Like You Never Did Before".


title: Jukka Lewis

text: Lewis on myös toiminut lauluntekijänä oman soolotuotannon lisäksi mm. Yö- ja The Neropats-yhtyeille sekä Costello Hautamäen englanninkieliselle tuotannolle. Joulukuussa 2016 Lewis ja Yössä vuodesta 2000 vaikuttanut kitaristi Asko "Daffy" Terävä erotettiin yhtyeestä. Lewis nosti Olli Lindholmia vastaan oikeusjutun laittomasta irtisanomisesta Yö-yhtyeestä, mutta hävisi jutun ja joutui maksamaan 26 000 euron oikeudenkäyntikulut.


title: Jukka Lewis

text: Lewis perusti Yöstä potkut saatuaan loppuvuodesta 2016 yhdessä myös Yöstä potkut saaneen kitaristi Daffy Terävän kanssa uuden yhtyeen, Jay Lewis Gangin. Sen rumpalina toimii niin ikään Yössä soittanut Frogley ja koskettimia soittaa Popedassa soittanut Jani Kemppinen. Yhtyeeltä ilmestyi 9. tammikuuta 2017 "Liekki"-niminen single ja video.


title: Aleksander Kwaśniewski

text: Aleksander Kwaśniewski [] (s. 15. marraskuuta 1954 Białogard, Puola) on puolalainen poliitikko. Hän toimi maansa presidenttinä 23. joulukuuta 1995 – 23. joulukuuta 2005. Kwaśniewski voitti vuoden 1995 vaaleissa edeltäjänsä Lech Wałęsan, ja hänet valittiin toiselle kaudelle vuonna 2000 ylivoimaisesti kun osuus äänistä oli 53,90 prosenttia..


title: Aleksander Kwaśniewski

text: Kwaśniewski toimi entisen hallitsevan yhtyneen työväenpuolueen seuraajan Puolan sosiaalidemokraattisen puolueen johdossa ja myöhemmin demokraattisen vasemmistoliiton johdossa.


title: Aleksander Kwaśniewski

text: Valittaessa presidenttia 1995 Kwaśniewski ja Wałęsa saivat ensi kierroksella ääniä melko tasaveroisesti. Toisella kierroksellakaan ero ei ollut suuri, Kwaśniewski 51,7 ja Wałęsa 48,3 prosenttia äänistä. Hän otti viran vastaan 23. joulukuuta 2015.


title: Aleksander Kwaśniewski

text: Aiemmin urallaan Kwaśniewski toimi nuoriso- ja urheiluministerinä 1985–1987 ja nuorison ja ruumiinkulttuurin komitean johdossa vuoteen 1990 asti. Hän oli perustamassa sosiaalidemokraattista puoluetta ja toimi sen johdossa, kunnes hänet valittiin presidentiksi. Vuonna 1991 (vai 1989?) hän oli myös perustamassa Demokraattinen vasemmistoliitto -koalitiota, ja hänet valittiin Sejmiin Varsovasta suurimmalla äänimäärällä. Hän toimi Puolan olympiakomitean puheenjohtajana 1988–1992.


title: Aleksander Kwaśniewski

text: Kwaśniewski on opiskellut taloustieteitä Gdańskin yliopistossa, mutta ei ole suorittanut loppututkintoa. Hän oli kahdessa kommunistilehdessä toimittajana ja päätoimittajana.


title: Aleksander Kwaśniewski

text: Kwaśniewski on ilmoittanut julkisesti olevansa ateisti, mikä herätti närää syvästi katolisessa Puolassa.


title: Isabella (nimi)

text: Isabella on naisen etunimi. Isabellan nimipäivä on suomenruotsalaisessa ja vuodesta 2015 lähtien myös suomenkielisessä kalenterissa 11. helmikuuta. Nimi on alun perin espanjalainen ja italialainen muunnos Elisabetista ja siten myös Liisan sisarnimi.


title: Isabella (nimi)

text: Suomessa nimen Isabella on vuoden 2009 loppuun mennessä Väestörekisterikeskuksen mukaan saanut 3 775 henkilöä, joista melkein puolet on 2000-luvulla syntyneitä.


title: Mikko Kangasjärvi

text: Mikko Olavi Kangasjärvi on tamperelainen muusikko. Hän on Yön, Ruby Tuesdayn ja Aurinkosirkuksen kosketinsoittaja. Kangasjärvi on toiminut kapellimestarina Musiikkiteatteri Palatsissa ja säveltänyt muun muassa Yö-yhtyeelle ja Jani Koskiselle.


title: Antti Mäkinen (muusikko)

text: Antti Mäkinen (s. 16. huhtikuuta 1975) on suomalainen muusikko. Hän on soittanut rumpuja useissa yhtyeissä. Mäkinen on kouluttautunut lyömäsoittajaksi ja opettanut ulkomailla.


title: Daffy Terävä

text: Asko ”Daffy” Terävä on tamperelainen Jay Lewis Gang -yhtyeen kitaristi. Hän on vaikuttanut muun muassa yhtyeissä Yö (2000–2016), Nuket (1988–1992), Hangover, Kohu-63 ja Colme cowboyta. Hän on soittanut myös muun muassa Pate Mustajärven, Michael Monroen, Pelle Miljoonan ja Harri Marstion taustayhtyeissä.


title: Daffy Terävä

text: Daffy Terävän vaimo on laulaja Päivi Lepistö, ja parille syntyi poika kesäkuussa 2006 ja tyttö syyskuussa 2010. Daffy omistaa yli 40 kitaraa, joista 12 Gibson Les Pauleja, joita hän käyttää useimmiten keikoilla. Daffy tiettävästi käyttää keikoilla vahvistimenaan Rocktron Prophesya, päätteinä Rocktron Velocity 300:aa liitettynä 4×12-tuumaisiin Mesa Boogie Rectifier -kaappeihin. Daffya kutsutaan myös Taffyksi tai Daffiksi.


title: Daffy Terävä

text: Daffy on toiminut säveltäjänä muun muassa Colme cowboyta- ja Nuket-yhtyeille.


title: Daffy Terävä

text: Terävän ja basisti Jay Lewiksen tultua erotetuksi Yöstä loppuvuodesta 2016 he perustivat yhdessä uuden yhtyeen nimeltä Jay Lewis Gang.


title: Carl-Gustaf Jernström

text: Carl-Gustaf ”Kalle” Jernström (s. 31. heinäkuuta 1944) on Sirkus Finlandian perustaja. Hänen perheeseensä kuuluu myös vaimo Leena Jurvakainen sekä lapset Maria, Anna, Heidi ja Carl-Johan, joka on sirkuksen johtaja isänsä jälkeen nimellä Carl Jernström jr. Kolmatta sukupolvea edustavat Marian, Annan ja Heidin tyttäret Anita, Aleksia ja Katerina.


title: Jernström

text: Jernström tai Järnström on muun muassa seuraavien henkilöiden sukunimi:


title: Markku Toikka

text: Markku Tapani Toikka (s. 5. huhtikuuta 1955 Somero) on suomalainen näyttelijä, muusikko, käsikirjoittaja ja stand up -koomikko. Toikka on esiintynyt sekä elokuva- että teatterinäyttelijänä ja tullut tunnetuksi yhtenä Lapinlahden Linnut -yhtyeen jäsenenä.


title: Markku Toikka

text: Toikan ensimmäinen suuri elokuvarooli oli Tapio Suomisen elokuvassa "Syöksykierre" (1981). Vuonna 1983 hän esiintyi päähenkilö Rahikaisen roolissa Aki Kaurismäen elokuvassa "Rikos ja rangaistus" ja oli mukana vuonna 1985 myös Kaurismäen elokuvassa "Calamari Union". Vuonna 1984 Toikka oli Jussi-palkintoehdokkaana Anssi Mänttärin "Rakkauselokuvan" pääroolillaan ja esiintyi myös Mänttärin Suvi-Marja Korvenheimon nimellä ohjaamassa elokuvassa "Huhtikuu on kuukausista julmin" (1983).Toikka on Lapinlahden Linnut -yhtyeen jäsen. Yhtyeen alkutaipaleen aikana 1983–1990 hän ehti tehdä kuusi albumia Lapinlahden Linnuissa ja osallistua sketsisarjojen "Kyllä elämä on ihanaa", "Seitsemän kuolemansyntiä" ja "Maailman kahdeksan ihmettä" tekoon. Toikka liittyi yhtyeeseen jälleen vuonna 2006.


title: Markku Toikka

text: Yhtyeessä Casablanca Vox Toikka oli laulaja ja lauluntekijä. Horjuvat Horsmat -duossa Toikka on tehnyt levyn Konepestäviä kertakäyttömukeja vuonna 2004.


title: Markku Toikka

text: Vuonna 2012 Toikka ja Antero Priha perustivat Markku Toikka & Band -nimisen yhtyeen, jonka kanssa hän teki "Lauluja Dorkalan portilta" -nimisen levyn. Levyn kappaleet ovat Antero Prihan säveltämiä. Kappaleista kuusi on Toikan sanoittamia.


title: Markku Toikka

text: Lisäksi Toikka on tehnyt sanoituksia Dallapélle ja Lapinlahden linnuille.


title: Markku Toikka

text: Toikka on lavakomiikan uranuurtajia Suomessa. Hän on tehnyt stand up -keikkoja jo vuodesta 1991. Alun perin Espoon teatteriin tuotettu Toikkarointia on esimerkki Toikan kyvystä käsitellä liioitellusti ja korostetusti tuttuja asioita, kuten kännykän käyttöä tai suomalaisen miehen rakkauselämää. Hän on käsikirjoittanut Susanna Indrénin ohjaaman "Konepestäviä kertakäyttömukeja". Toikka esiintyy muusikko-säveltäjä Pekka Nylundin kanssa duona Horjuvat Horsmat, joka on perustettu vuonna 1998.


title: Markku Toikka

text: Toikka kirjoitti ensimmäisen suomalaisen lavakomiikan oppaan Ala naurattaa, Stand up -komedian käsikirja Maritta Vennon kanssa. Hän on opettanut lavakomiikkaa stand up -komedian kurssilla Teatterikorkeakoululla vuosina 2001 ja 2002.


title: Markku Toikka

text: Vuonna 1986 Toikalla oli yksi päärooleista Arto Paasilinnan romaaniin pohjautuvassa tv-elokuvassa "Hirtettyjen kettujen metsä". "Lottovoittajien maa" -sarjassa vuonna 1990 Toikka esitti Jessen roolin. "Viiskulmasta itään" oli vuorossa 1991. Sarjassa "Puhtaat valkeat lakanat" Toikka nähtiin työnjohtaja Nuutisena vuosina 1993–1996. Hän oli "Viva"-televisiosarjassa sen jälkeen vuonna 1997 ja "Headhunters"-sarjassa vuonna 2002. Televisiosarjassa "Tahdon asia" Toikka esitti Turre Heinosta vuonna 2005. Vuosina 2006–2007 hän näytteli televisiosarjassa "Donna Paukku" Raimo ”Tollo” Koskivuon roolia. Toikka on esiintynyt myös "Salatut elämät" -sarjassa vuoden 2010 huhtikuusta joulukuuhun tiede- ja teknologiaministeri Asko Erkkilän roolissa.


title: Markku Toikka

text: "The Simpsons Movie" -elokuvan suomeksi puhutussa versiossa Toikka antoi äänensä Homer Simpsonille.


title: Tapio Wilska

text: Tapio Wilska (s. 19. syyskuuta 1969 Savonlinna) on suomalainen muusikko, joka on mm. metalliyhtye Sethianin laulusolisti. Hän oli Finntrollin laulaja vuodesta 2002 tammikuuhun 2006 saatuaan potkut erimielisyyksien takia.


title: Tapio Wilska

text: Wilska soittaa nykyisin myös bassoa yhtyeissä Survivors Zero ja Sörnäinen. Hän on vaikuttanut myös Wizzardissa, Lyijykomppaniassa, Soulgrindissa ja Nattvindens Gråtissa. Wilska on tehnyt satunnaisesti yhteistyötä Timo Rautiainen & Trio Niskalaukauksen, Nightwishin ja Klamydian kanssa.


title: Tapio Wilska

text: Kesällä 2018 Wilska ryhtyi Laterna Magica -gallerian ja kirjakaupan yrittäjäksi.


title: Beduiinit

text: Beduiinit (arabian sanasta "badawi", بدوي, 'aavikon asukas') ovat paimentolaisarabeja, joiden asuinaluetta ovat laajat autiomaat Saharan Atlantin puoleiselta rannikolta Siinaihin, Negeviin ja aina Arabian autiomaan itäisille rannikoille. Beduiineiksi nimitetään toisinaan myös joitakin ei-arabeja, pääasiassa Punaisenmeren rannikkoa asuttavia bejoja.


title: Beduiinit

text: Perinteisesti beduiinit jakautuivat useisiin alaheimoihin, joista kutakin johti šeikki. Beduiinit kasvattivat kameleita, lampaita ja vuohia, sekä erityisen arvostettua Arabian täysveristä hevosta. Vuosisatojen ajan beduiinit ovat vastustaneet ulkopuolisia vaikutteita ja hallinnon pyrkimyksiä sopeuttaa heidät yhteiskuntaan. Kuitenkin 1950-1960-luvuilta lähtien on beduiinin perinteisessä elämäntyylissä tapahtunut muutosta. Monet ovat hylänneet perinteisen paimentolaiselämän, muuttaneet Lähi-idän kaupunkeihin ja ryhtyneet tekemään vakituista palkkatyötä.


title: Kaksoislataus

text: Kaksoislataus on tilanne, jossa suustaladattavan aseen piippuun tai putkeen ladataan vahingossa kaksi latausta päällekkäin.


title: Kaksoislataus

text: Esimerkiksi kranaatinheitintä laukaistaessa myöhemmin ladattu kranaatti estää pohjalla olevaa, laukaistua kranaattia lähtemästä normaalisti putkesta. Ajopanoksella ikään kuin ammutaan kaksi kertaa niin painava kranaatti kuin olisi tarkoitus. Putkeen tulee niin suuri paine, ettei se kestä. Pahimmassa tapauksessa putkeen syntyvä ruutikaasupaine riittää sytyttämään tai jopa detonoimaan kranaatin räjähdysaineen, vaikka sytytin ei toimikaan. Putkesta ja kranaateista irtoaa sirpaleita, jotka ovat hengenvaarallisia aseen lähellä oleville henkilöille, yleensä sillä ampuvalle kranaatinheitinryhmälle.


title: Unua Libro

text: Unua Libro ("Ensimmäinen kirja") on esperanton historian kuvauksissa vakiintunut nimitys julkaisulle, jossa kieli ensi kertaa kuvattiin.


title: Unua Libro

text: Se julkaistiin ensimmäisen kerran venäjän kielelle 26. heinäkuuta 1887 ja myöhemmin puolan kielelle 1887, ranskan kielelle 1887, saksan kielelle 1887, jälleen venäjän kielelle vuonna 1888 (tämän toisen painoksen otsikko sivulla on mainittu 1887, mutta tosiasiallisesti se sai luvan sensuurilta saman vuoden 31. joulukuuta,  kyseisen vuoden toinen painos painettiin seuraavan vuoden alussa). Vuonna 1888 ilmestyi ”katastrofaalisen huonoksi” kuvattu englanninkielinen versio, jonka seuraavana vuonna korvasi uusi käännös. Vuonna 1888 kirjanen käännettiin myös hepreaksi ja v. 1889 ilmestyi ruotsinkielinen versio.


title: Unua Libro

text: Julkaisu oli venäjänkielinen vihkonen (44 sivua ja sanastolehti) nimeltään "Meždunarodnyi jazyk. Predislovije i polnyi utšebnik." ("Kansainvälinen kieli. Esipuhe ja täysi oppikirja"), ja sen kirjoittaja esiintyi salanimellä Dr. Esperanto. Nimi "Unua Libro" on tullut käyttöön pitkän nimen lyhyenä vastineena, jonka syntyyn vaikutti epäilemättä saman tekijän vähän myöhemmin julkaisema teos nimeltä "Dua Libro de l’ lingvo internacia" ("Kansainvälisen kielen toinen kirja"); sekin sensuurin takia ensin venäjänkielisenä versiona, joka on jäänyt lähes tuntemattomaksi, kun kirja heti sen jälkeen ilmestyi esperantonkielisenä.


title: Unua Libro

text: Kirjasen tekijä oli oikealta nimeltään L. L. Zamenhof, ja hänen pseudonyymistään (esperantoksi Doktoro Esperanto, ’tohtori toivoja') muodostui vähitellen kielen nimi "esperanto".


title: Unua Libro

text: Venäjänkielinen Unua Libro sisälsi joitakin sanoja, jotka korjattiin myöhemmissä, muunkielisissä painoksissa.


title: Rouen

text: Rouen [ʁwɑ̃] on kaupunki Luoteis-Ranskassa Seinen rannalla. Kaupungissa on arkkipiispanistuin ja yliopisto, joka on perustettu vuonna 1964. Vuonna 2006 Rouenin kaupunkialueen väkiluku oli 523 236 asukasta. Itse kaupungin asukasluku oli 107 904 ja pinta-ala 21,38 neliökilometriä.


title: Rouen

text: Rouen on Normandian historiallinen pääkaupunki ja nykyään "Ylä-Normandian" alueen pääkaupunki.


title: Rouen

text: Roomalaiset perustivat siirtokunnan nykyisen Rouenin paikalle ensimmäisellä vuosisadalla, joka oli nimeltään "Rotomagus". Keskiajalla Rouen oli Euroopan suurimpia ja kukoistavimpia kaupunkeja. Vuoden 1348 ruttoepidemiassa kuoli kolme neljäsosaa kaupunkilaisista.


title: Rouen

text: Rouen jäi Ranskan ja Englannin välisen satavuotisen sodan jalkoihin vuosina 1337-1453. Tämän sodan yksi episodi oli Orléansin englantilaisten miehityksestä vapauttaneen Jeanne d’Arcin polttaminen roviolla Rouenissa vuonna 1431.


title: Rouen

text:
Kaupungissa on lukuisia rakennusmuistomerkkejä keskiajalta. Tärkein niistä 1200-1500-luvulta peräisin oleva katedraali, joka on Ranskan gotiikan päätöitä. Lisäksi Rouenissa on 1300-luvulla rakennettu Saint-Ouenin kirkko ja 1400-luvulla rakennettu oikeuspalatsi.
Yksi tärkeä maamerkki ja nähtävyys on 1300-luvulla rakennettu iso yksiviisarinen kello, "Gros-Horloge", joka sijaitsee samannimisellä kadulla. Kello siirrettiin nykyiselle paikalle 1500-luvulla, kun kaupunkilaiset eivät nähneet kelloa kellotapulissa kaupungin kapeilta kaduilta.


title: Rouen

text:
1600-1700-luvulla Rouen oli kuuluisa fajanssinvalmistuksesta.
Rouen on Ranskan neljänneksi suurin satamakaupunki, vaikka se sijaitsee 86 kilometriä rannikolla olevasta Le Havresta sisämaahan. Lisäksi kaupungissa on mekaanista- ja sähköteollisuutta.


title: Rouen

text: Paikallinen Ranskan pääsarjan jääkiekkojoukkue Dragons de Rouen on voittanut kaksitoista kertaa Ranskan mestaruuden (2012).


title: Max Roach

text: Max Roach (10.tammikuuta 1924 – 16. elokuuta 2007) oli yhdysvaltalainen jazz-muusikko, rumpali, orkesterinjohtaja, säveltäjä ja bebop-tyylin luoja. Hän teki tunnetuksi paljon jäljitellyn, teknisesti upean ja rytmiikaltaan omaperäisen rumputyylin, joka soi rumpalille itsenäisemmän roolin. Hän oli edelläkävijä myös harvinaisempien tahtilajien käytössä jazzissa.


title: Max Roach

text: Max Roach oli naimisissa muusikko-näyttelijä Abbey Lincolnin kanssa vuosina 1962–1970.


title: Max Roach

text: Roach esiintyi yhtyeineen Pori Jazz -festivaaleilla vuosina 1978 (Max Roach Quartet), 1983 (Max Roach Double String Quartet) ja 1999 (Max Roach and The Brass Quintet).


title: Sekveenit

text: Sekveenit tai sekvanit () olivat gallialainen heimo. He voittivat vuonna 60 eaa. heedut Ariovistuksen johtamien sveebien avustuksella. Caesar voitti sveebit 58 eaa. ja karkotti nämä takaisin Germaniaan. Caesar myös pakotti sekveenit palauttamaan anastamansa maan ja omaisuuden takaisin heeduille. Tästä katkeroituneena sekveenit liittyivät 52 eaa. Vercingetorixin johtamaan kapinaan roomalaisia vastaan.


title: Anfangi

text: Anfangit ( 'alku') ovat tekstin suurikokoisia alkukirjaimia. Niiden tehtävänä on parantaa tekstin visuaalista kiinnostavuutta ja siten tehdä lukeminen houkuttelevammaksi. Niitä käytetään leipätekstin alussa ja muuallakin tekstissä silloin, kun väliotsikoita ei ole. Anfangit perustuvat koristeellisiin initiaaleihin, joita tapaa varsinkin vanhoissa teksteissä.


title: Anfangi

text: Anfangeja on kahta perustyyppiä: upotettuja ja nousevia. Upotettu anfangi on palstan sisällä ja kahden tai useamman leipätekstirivin korkuinen. Nouseva anfangi on samalla peruslinjalla kuin leipätekstin ensimmäinen rivi, mutta se on muita kirjaimia suurempi. Nykyään myös niiden yhdistelmät ja muut kokeilevat anfangit ovat tavallisia.


title: Anfangi

text: Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.


title: Anfangi

text: orem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.


title: Käärmekuoppa

text:
Käärmekuoppa on vanha, mahdollisesti fiktiivinen eurooppalainen teloitustapa erityisen vaarallisille tai vihatuille rikollisille. Siinä tuomittu heitetään noin 2–3 metriä syvään kuoppaan, jonka pohjalle on koottu myrkyllisiä käärmeitä, kuten kyitä. Tuomittu menehtyy käärmeenpuremien aiheuttamiin myrkytyksiin yleensä hitaasti ja tuskallisesti.
Tunnetuin käärmekuopassa teloitettu lienee ollut viikinkisotaherra Ragnar Lodbrok, jonka Northumbrian kuningas Ælla II kertoman mukaan teloitti tällä tavalla voitettuaan hänen armeijansa vuonna 865.


title: Anfangi (rakentaminen)

text: Anfangi (tunnetaan myös nimellä "olka" tai "holvikanta") oli rakentamisessa käytetty tekniikka, jonka avulla rakennettiin holvikaari. Anfangi toteutettiin tekemällä seinään syvennys, johon asetettiin puurakenteinen muotti ja tämän päälle ladottiin holvin vaatimat tiilet.


title: Marjatta Raita

text: Marjatta Raita (17. helmikuuta 1944 Pori – 27. syyskuuta 2007 Helsinki) oli suomalainen näyttelijä. Hän oli yksi Helsingin kaupunginteatterin pitkäaikaisimmista näyttelijöistä. Valkokankaalla hänet tunnettiin parhaiten Spede Pasasen Uuno Turhapuro -elokuvien Elisabeth Turhapurona eli Uuno Turhapuron vaimona.


title: Marjatta Raita

text: Raidan vanhemmat olivat näyttelijät Eino ja Valli Raita. Hän opiskeli teatterikoulussa vuosina 1962–1965.


title: Marjatta Raita

text: Vuodesta 1965 lähtien Raita esiintyi Helsingin kaupunginteatterissa lukuisissa näytelmissä, kuten "Tulipunakukan" Kyllikkinä, "Nummisuutarien" Kreetana ja "Diivat"-näytelmän rouva Florencena. Hän näytteli myös Jouko Turkan kultakauden useissa ohjauksissa, esimerkiksi "Murtovarkaus", "Jeppe Niilonpoika" ja "Hypnoosi". Hänen viimeiseksi työkseen kaupunginteatterissa jäi Bertolt Brechtin ja Kurt Weilin näytelmä "Kerjäläisooppera".


title: Marjatta Raita

text: Elisabeth Turhapuro oli Raidan ensimmäinen elokuvarooli. Hän on ainoa, joka on esiintynyt kaikissa 20 Uuno-elokuvassa. Raita kuvaili roolihahmoaan kamalaksi, mutta sanoi sen myös olevan hauskin, mitä hän koskaan teki. Uunoissa hän ei kuitenkaan päässyt käyttämään kunnolla kykyjään: Spede Pasasen mukaan naiset eivät saaneet olla hauskoja ja Raidasta itsestään tuntui, etteivät savolaissyntyisen Speden repliikit kunnolla istuneet hänen omaan turkulaisperäiseen puheeseensa. Turkka on kuitenkin sanonut, että Raita oli harvinaisuus turkulaiseksi näyttelijäksi siinä, ettei paikallinen murre haitannut hänen työtään.


title: Marjatta Raita

text: Turhapurojen lisäksi Raidan elokuvatöihin kuului muun muassa "Tie naisen sydämeen" (1996).


title: Marjatta Raita

text: Televisiossa Raita näytteli esimerkiksi sarjoissa "Muodollisesti pätevä" (1999) ja "Kylmäverisesti sinun" (2002). Hän oli usein mukana myös "Spede Show’ssa" ja useissa "Knalli ja sateenvarjo" -kuunnelmasarjan jaksoissa.


title: Marjatta Raita

text: Näyttämötyönsä ohessa Raita toimi Helsingin Kaupunginteatterin Näyttelijäyhdistyksen luottamusmiehenä vuodesta 1981 lähtien sekä Teatterisäätiön hallituksen jäsenenä näyttelijäyhdistyksen valitsemana neuvottelevana jäsenenä. Hän kuului vuodesta 1996 lähtien Suomen Näyttelijäliiton hallitukseen. Samana vuonna hänelle myönnettiin Suomen Näyttelijäliiton kultainen ansiomerkki.


title: Marjatta Raita

text: Raita eli yli 20 vuotta avioliitossa näyttelijä Aarno Sulkasen kanssa. Pariskunta oli kolmetoista vuotta avoliitossa, kunnes päätyi naimisiin 1986. Heidän ensimmäinen liittonsa kesti pari vuotta. Avioeron jälkeen he löysivät jälleen toisensa ja menivät toistamiseen naimisiin vuonna 1996. Raidalla on kaksi lasta, poika ja tytär, avioliitosta näyttelijä Arto Tuomisen kanssa. Komediennen leimastaan huolimatta Raita korosti usein olevansa perusvakava ihminen ja tosikkoluonne. Raita kuoli syyskuussa 2007 nopeasti edenneeseen syöpään. Hänen viimeiseksi elokuvaroolikseen jäi Uuno Turhapuro -elokuvasarjan päätös "Uuno Turhapuro – This Is My Life" (2004).


title: Marita Nordberg

text: Hjördis Marita Nordberg-Mustakallio (o.s. Nordberg; 15. helmikuuta 1929 Tuusula – 30. lokakuuta 2009 Helsinki) oli suomalainen näyttelijä. Nordberg oli freelance-näyttelijä 20 vuotta, jonka jälkeen hän oli vuodesta 1988 kiinnitettynä Suomen Kansallisteatteriin. Hän toimi myös Televisioteatterissa, esiintyi 16 "Uuno Turhapuro" -elokuvassa Uunon anoppina Reetta Tuurana sekä yli kahdessakymmenessä muussa elokuvassa.


title: Marita Nordberg

text: Tuusulan Kellokoskella syntyneen ja kasvaneen Nordbergin vanhemmat olivat ruukin sorvari ja konttoristi. Ylioppilas Nordberg aloitti Helsingin yliopistossa kirjallisuuden ja historian opinnot, mutta päätyi lopulta Suomen teatterikouluun innostuttuaan harrastajateatteri Ympäristöteatterin ansiosta teatterista. Esiinnyttyään eri teattereissa ja oltuaan mukana Televisioteatterissa sen perustamisesta lähtien hän jäi freelanceriksi 1967. Teatteriuran huippukohtia oli esiintyminen Joonas Kokkosen oopperassa "Viimeiset kiusaukset", jonka mukana hän pääsi Metropolitan-oopperaan asti. Freelance-kauden jälkeen oli vuorossa Kansallisteatteri, ja hän on sanonut harmitelleensa freelance-kautta siksi, että teatteriin hän on aina kaivannut ja että mielenkiintoisia teatterirooleja saattoi jäädä freelanceriuden vuoksi tekemättä.


title: Marita Nordberg

text: Nordberg nähtiin kymmenissä televisioelokuvissa ja -sarjoissa, kuten "Ilkamat" ja "Parempi myöhään". Ääninäyttelijänä Nordberg teki Baylenen roolin elokuvassa "Dinosaurus". Hänen viimeiseksi jäänyt elokuvansa oli "Uuno Turhapuro – This Is My Life" (2004). Nordberg harkitsi kesällä 2009 roolia "Salatut elämät" -sarjassa, mutta hän päätti kuitenkin, ettei ota roolia vastaan. Yksi syy oli, ettei "hän voinut sitoutua kuvauksiin niin pitkäksi aikaa".


title: Marita Nordberg

text: Marita Nordbergin puoliso oli vuodesta 1956 lääketieteen tohtori, professori Kimmo K. Mustakallio. Heidän poikansa Sami Mustakallio on julkisuudessa kertonut kokemuksistaan CP-vammaisena. Sami Mustakallio vihittiin papiksi monien hankaluuksien jälkeen vuonna 2000.


title: Hiihdon maailmanmestaruuskilpailut 1993

text: Vuoden 1993 hiihdon MM-kilpailut järjestettiin Falunissa, Ruotsissa 19. - 28. helmikuuta.


title: Hiihdon maailmanmestaruuskilpailut 1993

text: Päivämäärä: 22. helmikuuta


title: Hiihdon maailmanmestaruuskilpailut 1993

text: Päivämäärä: 24. helmikuuta


title: Hiihdon maailmanmestaruuskilpailut 1993

text: Päivämäärä: 20. helmikuuta


title: Hiihdon maailmanmestaruuskilpailut 1993

text: Päivämäärä: 28. helmikuuta


title: Hiihdon maailmanmestaruuskilpailut 1993

text: Päivämäärä: 26. helmikuuta


title: Hiihdon maailmanmestaruuskilpailut 1993

text: Päivämäärä: 21. helmikuuta


title: Hiihdon maailmanmestaruuskilpailut 1993

text: Päivämäärä: 23. helmikuuta


title: Hiihdon maailmanmestaruuskilpailut 1993

text: Päivämäärä: 19. helmikuuta


title: Hiihdon maailmanmestaruuskilpailut 1993

text: Päivämäärä: 27. helmikuuta


title: Hiihdon maailmanmestaruuskilpailut 1993

text: Päivämäärä: 18. helmikuuta


title: Sonderkommando Nord

text: Sonderkommando Nord () oli toisen maailmansodan loppuvaiheissa Lapin sodan aikaan natsi-Saksan tiedustelupalvelun perustama erikoisyksikkö, jonka tehtävänä oli johtaa ja tukea Suomessa toimivaa saksalaismielistä vastarintaliikettä. Vastarintaliike oli valmistautunut aseelliseen taisteluun saksalaisten tuella siinä tapauksessa, että Neuvostoliitto miehittää Suomen.


title: Sonderkommando Nord

text:
Suomessa oli toiminut jatkosodan ajan kaksi saksalaista tiedustelujärjestöä: SS:n tiedustelupalvelu SD ja Saksan pääesikunta OKW:n alainen sotilastiedustelupalvelu Abwehr. SD:n Suomen organisaation johdossa oli Sturmbannführer (SS-majuri) Alarik Bross, jälkimmäistä johti laivaston komentajakapteeni Alexander Cellarius. Cellarius oli siirtynyt Ruotsista Helsinkiin 1941 ja perustanut Abwehrin Suomesta tapahtuvan tiedustelun elimeksi nimeään kantavan Büro Cellariuksen ("Cellariuksen toimiston"). Toimisto sijaitsi Helsingissä, Pohjoinen Makasiinikatu 9:ssä.
Helmikuussa 1944 organisaatiot yhdistettiin SD:n alaisuuteen, elokuussa Suomen tiedustelun päälliköksi nimitettiin majuri Bross. Samalla hän sai tehtäväkseen luoda Suomeen saksalaismielisen vastarintaliikkeen. Elokuun aikana perustettiinkin Vapaussodan Rintamamiesten Liiton piiriin SD:n kaavailujen mukainen Vastarintaliike-ryhmä.
Suomi irtautui Saksan aseveljeydestä 2. syyskuuta 1944. Saksalaiset yksiköt poistuivat Etelä-Suomesta viikon kuluessa. Büro Cellarius siirsi toimintansa Pommeriin. Suomesta poistuville tiedusteluelimille perustettiin uusi yksikkö erityisesti Suomen vastarintaliikkeen johtoelimeksi Sonderkommando Nord -nimen saanut osasto oli suoraan Saksan korkeimman turvallisuusorganisaation, Valtion pääturvallisuusvirasto RSHA:n päällikön Ernst Kaltenbrunnerin alaisuudessa. Majuri Bross nimitettiin osaston esikuntapäälliköksi.


title: Sonderkommando Nord

text:
Tukikohta osastolle perustettiin Saksan Itämeren puoleiselle rannikolle Usedomin saarelle Saksan laivaston hallussaan pitämään kylpyläkaupunki Heringsdorfiin. Lähistöllä oli muun muassa Peenemünden tutkimuskeskus. Miehistö saatiin suomalaisista SS-miehistä ja Lapin sodan loikanneista sotavangeista. Yhteydenpito Suomeen hoidettiin radioviesteillä ja sukellusveneillä. Ainakin tammikuussa 1945 joukko suomalaisia entisiä SS-miehiä (yhtenä heistä Lauri Törni) matkusti sukellusveneellä tiedonhankintamatkalle Saksaan. Heidän neuvottelukumppaneitaan olivat jo menomatkalla Cellarius ja Bross sekä näitä avustanut, aiemmin Lapuan liikkeessä vaikuttanut Aarne Runolinna.
Yhteydenpito jatkui ainakin huhtikuuhun 1945, vaikkakin vastarintaliikkeen johto oli jo tuolloin irtautumassa saksalaisohjauksesta. Yksikön toiminta loppui viimeistään Saksan asevoimien antautuessa 8. toukokuuta 1945.


title: Sonderkommando Nord

text: Sonderkommando Nord ylläpiti Suomessa "Vapaa Suomi" -radioasemaa, joka lähetti suomenkielistä uutisohjelmaa. Lapin sodan aikana se kehotti jatkamaan yhteistyötä saksalaisten kanssa puna-armeijaa vastaan. Lisäksi toimitettiin erilaisia propagandalehtisiä.


title: Sonderkommando Nord

text: Sonderkommando Nordin esikuntapäällikkö Bross esitti 17. tammikuuta 1945 vastarintaliikkeen suomalaiselle johdolle Suomen pakolaishallituksen perustamista Tukholmaan. Samalla tulisi aloittaa sabotaasien järjestäminen Suomen sotakorvausteollisuutta vastaan. Vastarintaliikkeen edustaja Johan Fabritius kuitenkin torjui molemmat ehdotukset.


title: Sonderkommando Nord

text: Sonderkommando Nord aloitti helmikuussa 1945 Heringsdorfissa suomalaisten kouluttamisen tiedustelutehtäviin. Ensimmäisellä kurssilla annettiin sähkötys- ja salakirjoituskoulutus noin kymmenelle SS-miehelle. Koulutettavat kursseille saatiin eri tahoilta; mukana oli esimerkiksi Lapin sodan vankileiriltä värvättyjä suomalaisia sotavankeja ja muita vapaaehtoisesti saksalaisten puolelle siirtyneitä suomalaissotilaita. Perusjoukko tuli Norjasta saksalaisten miehittämästä Kongsvikenin linnoituksesta, jossa oli koulutettu suomalaisia SS-miehiä ryhmänjohtajiksi Suomesta saatavalle vapaaehtoisten joukko-osastolle. Kun vapaaehtoisia ei sanottavammin ilmaantunut lähetettiin ryhmänjohtajat Heringsdorfiin. Lisäksi internoiduista suomalaisista kauppa-aluksista saatiin kursseille kymmenkunta perämiestä ja konemestaria.


title: Sonderkommando Nord

text: Majuri Otto Skorzenyn "Jagdregiment 1"-rykmenttiin Neusterlitziin muodostettiin kolmenkymmenen suomalaisen SS-miehen joukko-osasto. Osasto oli tarkoitettu koulutettavaksi aseellisiin erikoistehtäviin, mutta koulutusta ei ehditty aloittaa ennen kuin sota jo päättyi. Samaan rykmenttiin pestattiin viestintäkoulutukseen parikymmentä vapaaehtoista niistä suomalaisnaisista jotka olivat siirtyneet saksalaisjoukkojen mukana Norjaan ja Saksaan.


title: Sonderkommando Nord

text: Koulutettavia ei ehditty lähettämään Suomeen ennen sodan päättymistä. Jotkut miehistä lähetettiin Norjaan.


title: Sonderkommando Nord

text: Kuuluisin Sonderkommando Nordin kouluttama vastarintamies oli Lauri Törni, jonka vastarintaliike järjesti Saksaan saamaan erikoiskoulutusta tammikuussa 1945. Koska Törni siirtyi vihollisen puolelle sota-aikana, hänet tuomittiin myöhemmin Suomessa maanpetoksesta kuudeksi vuodeksi vankeuteen ja neljäksi vuodeksi menettämään kansalaisluottamuksensa. Samalla Törni menetti myös sotilasarvonsa.


title: Sonderkommando Nord

text: Vastarintaliikkeen toimintaa johtivat everstiluutnantti Johan Fabritius, filosofian tohtori Vilho Helanen, luutnantti Seppo Heikkilä, insinööri Kari Sundholm ja toimittaja Karl Jansson, joka koordinoi toimintaa Kristiinan kaupunginhotellista. Organisatorisesti Suomi oli jaettu piireihin ja järjestöllä oli valtakunnallinen radioverkko yhteydenpitoa varten, jota johti Helsingissä tanskalainen Thoralf Kyrre. Järjestöllä oli Suomessa ja Ruotsissa etappiverkosto ja tarpeellinen kalusto, jonka avulla se sai salakuljetettua satoja henkilöitä ulos Suomesta.


title: Arawa

text: Arawa on kaupunki Papua-Uudessa-Guineassa Bougainvillen maakunnassa.


title: Arawa

text: Arawa oli maakunnan pääkaupunkina noin suosina 1978–1997, kunnes se siirrettiin Bukan saarella sijaitsevaan Bukan kaupunkiin. Suunnitelmissa on siirtää maakuntapääkaupungin toiminnot takaisin Arawaan tulevaisuudessa. Arawan satama palveli läheistä Pangunan kuparikaivosta, kunnes tuhoutui lähes täysin Bougainvillen separatistikapinassa 1988–1997. Rauhansopimus Bougainvillen vallankumouksellisen armeijan ja hallituksen joukkojen välillä allekirjoitettiin Arawassa 2001.


title: Arawa

text:
Vuoden 1980 väestönlaskennassa Arawassa oli yli 12 000 asukasta, mutta vuosina 2000 ja 2011 alle 3000.
Arawan paikallishallintoalueella (LLG) asukkaita oli 44 351.


title: Hiihdon maailmanmestaruuskilpailut 1991

text: Vuoden 1991 hiihdon MM-kilpailut järjestettiin Val di Fiemmessä, Italiassa 7. - 21. helmikuuta.


title: Hiihdon maailmanmestaruuskilpailut 1991

text: Päivämäärä: 11. helmikuutaLaji oli ensimmäistä kertaa mukana MM-kilpailujen ohjelmassa. Vegard Ulvang johti alkukilometrit mutta voittoon hiihti hänen maanmiehensä Terje Langli. Harri Kirvesniemi pääsi mukaan viidentenä suomalaisena perinteisen tyylin 15 kilometrin hallitsevana maailmanmestarina ja oli parhaana suomalaisena kuudes.


title: Hiihdon maailmanmestaruuskilpailut 1991

text: Päivämäärä: 9. helmikuutaBjørn Dæhlie johti kilpailua alusta saakka. Gunde Svan oli puolimatkassa kärkeä jäljessä 1,5 sekuntia mutta maalissa eroa oli jo 8,4 sekuntia. Paras suomalainen oli 12:nneksi sijoittunut Jari Räsänen.


title: Hiihdon maailmanmestaruuskilpailut 1991

text: Päivämäärä: 7. helmikuutaVladimir Smirnov johti suurimman osan matkasta mutta hävisi lopulta Gunde Svanille 4,9 sekunnin erolla. Svan saavutti jo seitsemännen maailmanmestaruutensa.


title: Hiihdon maailmanmestaruuskilpailut 1991

text: Päivämäärä: 17. helmikuutaTorgny Mogren nousi kärkeen puolimatkan paikkeilla ja saavutti uransa ensimmäisen henkilökohtaisen arvokilpailuvoiton 17,2 sekunnin erolla maanmieheensä Gunde Svaniin. Paras suomalainen oli 26:nneksi sijoittunut Jari Räsänen.


title: Hiihdon maailmanmestaruuskilpailut 1991

text: Päivämäärä: 15. helmikuutaNorjan Øyvind Skaanes karkasi ensimmäisellä osuudella yli 40 sekunnin päähän Sveitsistä, Itävallasta, Suomesta ja Ruotsista, ja kun muutkin norjalaiset hiihtivät osuittensa nopeimmat ajat, voitti Norja ylivoimaisesti. Harri Kirvesniemi nosti Suomen toisella osuudella toiseksi ja kolmannella osuudella Jari Isometsä säilytti kakkossijan peesattuaan Gunde Svania suurimman osan matkasta ja jätettyään hänet lopulta yli kuuden sekunnin päähän. Viimeisellä osuudella Torgny Mogren nosti Ruotsin hopealle ja Jari Räsänen toi Suomen pronssille.


title: Hiihdon maailmanmestaruuskilpailut 1991

text: Päivämäärä: 12. helmikuutaVoitosta kamppailivat Norjan Trude Dybendahl ja Suomen Marja-Liisa Kirvesniemi, jolla oli vuoden 1989 maailmanmestarina kilpailussa paikka viidentenä suomalaisena. Dybendahl johti koko matkan ajan niukasti ja voitti lopulta 5,7 sekunnin erolla. Kaksi kultaa jo voittanut Neuvostoliiton Jelena Välbe jäi lipsuvilla suksillaan 19:nneksi.


title: Hiihdon maailmanmestaruuskilpailut 1991

text: Päivämäärä: 10. helmikuutaJelena Välbe johti kilpailua alusta saakka. Parhaana suomalaisena Marjut Lukkarinen oli yhdeksäs.


title: Hiihdon maailmanmestaruuskilpailut 1991

text: Päivämäärä: 8. helmikuutaJelena Välbe voitti ylivoimaisesti. Stefania Belmondo saavutti ensimmäisenä italialaisena naishiihtäjänä MM-mitalin. Marja-Liisa Kirvesniemen lupaava alku tyrehtyi kaatumiseen ja hän putosi 12:nneksi. Pirkko Määttä oli puolimatkassa neljäntenä ja sijoittui lopulta parhaana suomalaisena viidenneksi. Marjut Lukkarinen oli ensimmäisessä arvokilpailuhiihdossaan yhdeksäs.


title: Hiihdon maailmanmestaruuskilpailut 1991

text: Päivämäärä: 16. helmikuutaKultaa voitti rauhallisesti aloittanut Neuvostoliiton Ljubiov Jegorova yli puolen minuutin erolla maannaiseensa Jelena Välbeen. Alkupuoliskon kärkipaikkaa piti Italian Manuela Di Centa, joka sai pronssia. Paras suomalainen oli 17:nneksi sijoittunut Marjut Lukkarinen.


title: Hiihdon maailmanmestaruuskilpailut 1991

text: Päivämäärä: 14. helmikuutaEnsimmäisellä osuudella kärjessä hiihtivät Neuvostoliitto ja Norja, joista Kanada ja Suomi jäivät puolisen minuuttia. Toisen osuuden nopein oli Marja-Liisa Kirvesniemi, joka nosti Suomen kolmanneksi noin 20 sekunnin päähän Norjasta. Kolmannella osuudella Neuvostoliitto nousi kärkeen 20,7 sekuntia edellä Suomea, jonka osuuden toiseksi nopein hiihtäjä Marjut Lukkarinen nosti toiseksi. Neuvostoliitto voitti ylivoimaisesti ja Italia ja Norja nousivat mitaleille ohi Suomen Tuulikki Pyykkösen, joka joutui hiihtämään hänelle heikommin sopivan vapaan tyylin osuuden. Neuvostoliiton Raisa Smetanina voitti uransa seitsemännen arvokisakullan ja kaikkiaan 20. arvokisamitalin.


title: Hiihdon maailmanmestaruuskilpailut 1991

text: Päivämäärä: 9. helmikuutaFred Børre Lundberg voitti ylivoimaisesti kultaa hyvän hiihtonsa ansiosta. Kolme seuraavaa taistelivat mitaleista 0,6 sekunnin sisällä.


title: Hiihdon maailmanmestaruuskilpailut 1991

text: Päivämäärä: 13. helmikuutaItävalta oli ylivoimainen. Maailmanmestaruutta puolustanut Norja sijoittui viidenneksi ja lähes neljä minuuttia voittajasta jäänyt Suomi kuudenneksi.


title: Hiihdon maailmanmestaruuskilpailut 1991

text: Päivämäärä: 16. helmikuutaHeinz Kuttin voitti hypättyään toisella kierroksella kilpailun pisimmän, 95-metrisen hypyn. Kazuhiro Higashi johti ensimmäisen kierroksen jälkeen 88,5-metrisellä hypyllään mutta toisen kierroksen 90-metrinen hyppy riitti vain viidenteen sijaan. Risto Laakkonen oli Ari-Pekka Nikkolan jälkeen toiseksi parhaana suomalaisena kahdeksas.


title: Hiihdon maailmanmestaruuskilpailut 1991

text: Päivämäärä: 10. helmikuutaMestaruuden voitti yllättäen 19-vuotias Franci Petek 115,5 ja 117 metrin hypyillään. Myös 114 ja 118 metriä hypännyt norjalainen hopeamitalisti Rune Olijnyk kuului yllättäjiin. Ensimmäisen kierroksen jälkeen johdossa oli japanilainen Kazuhiro Higashi, joka pääsi toisella kierroksella vain 102 metriin ja putosi kymmenenneksi. Parhaat suomalaiset olivat 12:nneksi sijoittunut Risto Laakkonen ja 20:nneksi päätynyt Raimo Ylipulli.


title: Hiihdon maailmanmestaruuskilpailut 1991

text: Päivämäärä: 14. helmikuutaEnsimmäisen kierroksen jälkeen Itävalta johti ja Suomi oli puoli pistettä jäljessä toisena. Suomi johti niukasti vielä ennen toisen kierroksen viimeisiä hyppääjiä mutta Itävallan Andreas Felder hyppäsi 108,5 metriä ja Suomen Risto Laakkonen 103,5 metriä, joten Itävalta voitti kultaa 4.8 pisteen erolla Suomeen. Parhaat henkilökohtaiset pisteet keräsi Norjan Rune Olijnyk ja toiseksi parhaat Suomen Ari-Pekka Nikkola.


title: Richie Sambora

text: Richard Stephen ”Richie” Sambora (s. 11. heinäkuuta 1959 Perth Amboy, New Jersey, Yhdysvallat) on yhdysvaltalainen muusikko, lauluntekijä ja tuottaja. Sambora tunnetaan parhaiten urastaan rockyhtye Bon Jovin kitaristina vuosina 1983–2013. Hän on myös säveltänyt suurimman osan yhtyeen kappaleista laulaja Jon Bon Jovin kanssa. Bon Jovin jäsenenä Sambora on myynyt yli 130 miljoonaa levyä ja voittanut muun muassa Grammy-palkinnon vuonna 2007. Vuonna 2018 hänet nimitettiin yhtyeen jäsenenä Rock and Roll Hall of Fameen.


title: Richie Sambora

text: Bon Jovin ohella Sambora on levyttänyt kolme sooloalbumia, "Stranger in This Town" (1991), "Undiscovered Soul" (1998) ja "Aftermath of the Lowdown" (2013). 2010-luvulla erottuaan Bon Jovista hän on esittänyt ja levyttänyt nimellä RSO tunnettuna duona yhdessä nykyisen seurustelukumppaninsa, kitaristi Orianthin kanssa. Samboran ja Orianthin ensimmäinen albumi "Radio Free America" julkaistiin vuoden 2018 toukokuussa.


title: Richie Sambora

text: Richard Stephen Sambora syntyi 11. heinäkuuta 1959 New Jerseyn Perth Amboyssa. Hänen äitinsä Joan Sambora (o.s. Sienila) oli sihteeri ja isä Adam C. Sambora tehtaanjohtaja. Samboran suvun juuret ovat peräisin Puolasta, ja hän sai lapsena katolisen kasvatuksen. Sambora varttui New Jerseyn Woodbridgessä, jossa hän suoritti high schoolin valmistuen vuonna 1977. High schoolissa Sambora myös pelasi koripalloa koulunsa joukkueessa.


title: Richie Sambora

text: Sambora aloitti harmonikan soittamisen ollessaan kuusivuotias. Kitaransoitosta hän kiinnostui vasta myöhemmin, kaksitoistavuotiaana. Nuorena Samboran innoittajina kitaransoiton saralla toimi etenkin blues ja 1960-luvun rock and roll. Hänen keskeisimpiä esikuviaan olivat The Beatles, Eric Clapton, Jimi Hendrix, Jeff Beck, Stevie Ray Vaughan, Johnny Winter, Jimmy Page, Joe Perry, Joe Kmiecik, George Harrison ja B.B. King. Myös espanjalainen klassinen musiikki teki häneen vaikutuksen. Kitaran ohella Sambora on soittanut muun muassa rumpuja, bassoa, saksofonia ja pianoa. Hän esiintyi ensimmäisen kerran yleisön edessä teini-iässä soittaessaan katolisen nuorisojärjestön järjestämissä tanssiaisissa.


title: Richie Sambora

text: Eräs varhaisimpia Samboran yhtyeitä oli Message, joka julkaisi yhden indie-albumin "Mercy" vuonna 1980. Albumi on sittemmin julkaistu uudelleen vuonna 1995 nimellä "Message" ja vuonna 2000 nimellä "Lessons". Messagen ohella Sambora soitti myös Mercy-yhtyeessä, joka teki levytyssopimuksen Led Zeppelinin levy-yhtiö Swan Song Recordsin kanssa. Toinen Samboran varhaisista levytyssopimuksen solmineista yhtyeistä oli Duke Williams & the Extremes.


title: Richie Sambora

text: Sambora soitti nuorena myös improvisointikokoonpanossa Richie Sambora & Friends, joka esiintyi New Jerseyn paikallisilla klubeilla. Ollessaan 19-vuotias Sambora oli erään newjerseyläisen klubin osaomistaja, ja lisäksi hänellä oli oma indie-levy-yhtiö Dream Disc Records. Samboran musiikillisen uran ensimmäinen ammatillinen kiertue oli vuonna 1980, jolloin hän kiersi yhtyeineen Joe Cockerin lämmittelijänä. 1980-luvun alussa hän osallistui myös Kiss-yhtyeen koesoittoihin ja oli ehdokas yhtyeestä eronneen Ace Frehleyn korvaajaksi, mutta ei tullut valituksi.


title: Richie Sambora

text: Vuonna 1983 Sambora liittyi Bon Jovin kitaristiksi. Hän oli vaikuttunut yhtyeestä nähtyään sen soittaman klubikeikan, ja tapasi heidät keikan jälkeen. Sambora ystävystyi nopeasti yhtyeen laulaja Jon Bon Jovin kanssa ja ehdotti yhteistyötä. Yhtyeen ensimmäinen studioalbumi "Bon Jovi" julkaistiin vuoden 1984 tammikuussa. Samboran ja Jon Bon Jovin yhteistyö lauluntekijöinä syntyi jo "Bon Jovi" -albumin myötä, ja he kirjoittivat albumille yhdessä neljä kappaletta. Yhtyeen toiselle albumille "7800° Fahrenheit" Sambora kirjoitti muun muassa singlen ”The Hardest Part Is the Night” yhdessä Bon Jovin ja kosketinsoittaja David Bryanin kanssa. "7800° Fahrenheit" saavutti ensimmäisenä Bon Jovi -albumina kultalevyn myyntirajan Yhdysvalloissa vuoden 1985 lokakuussa.


title: Richie Sambora

text: Bon Jovi teki läpimurtonsa vuonna 1986 albumilla "Slippery When Wet". Sambora, Jon Bon Jovi sekä lauluntekijä Desmond Child kirjoittivat "Slippery When Wetille" ja yhtyeen neljännelle albumille "New Jersey" lukuisia hittikappaleita. "Slippery When Wet", "New Jersey" sekä yhtyeen kaksi mittavaa mutta raskasta maailmankiertuetta tekivät Bon Jovista yhden 1980-luvun suosituimmista rockyhtyeistä. Merkittävimpiä Samboran ja Bon Jovin kirjoittamista kappaleista olivat muun muassa ”You Give Love a Bad Name” (Billboard Hot 100 -listan 1.), ”Wanted Dead or Alive” (7.), ”Livin’ on a Prayer” (1.) ja ”I’ll Be There for You” (1.). Kaksi kaupallisesti menestynyttä albumia kiertueineen kuitenkin polttivat yhtyeen nopeasti loppuun, ja yhtyeen uran jatko oli epävarma sen jättäytyessä tauolle vuonna 1990. Ristiriitojen selvittäminen kuitenkin onnistui, ja Bon Jovi palasi vuonna 1992 albumin "Keep the Faith" myötä.


title: Richie Sambora

text: Samboran musiikillisen uran hidasteena on ajoittain ollut hänen alkoholisminsa. Hän hakeutui vieroitushoitoon muun muassa vuonna 2011 kesken Bon Jovin kiertueen. Samboran vieroitushoidon aikana hänen tilallaan yhtyeen kitaristina soitti 13 konsertin ajan Phil X. Sambora palasi lopulta soittamaan kiertueen loppuun.


title: Richie Sambora

text: Vuonna 2013 Sambora jättäytyi 20 konsertin jälkeen pois Bon Jovin Because We Can Tour -kiertueelta. Yhtye ilmoitti poisjäämisen johtuvan henkilökohtaisista syistä, ja Sambora kertoi haastattelussa haluavansa viettää enemmän aikaa tyttärensä kanssa, jonka elämästä hän oli yhtyeeseen sitoutumisensa vuoksi ollut paljon sivussa. Bon Jovi tiedotti, ettei Sambora esiintyisi yhtyeen kanssa kiertueen Pohjois-Amerikassa järjestetyn osion jälkeen. Sambora sen sijaan vakuutti, että erimielisyydet ja ongelmakohdat hänen ja muun yhtyeen välillä järjestyisivät, ja ettei hän ole varsinaisesti eronnut yhtyeestä. Samboran tilalle Because We Can -kiertueen lopuksi pestattiin myös vuoden 2011 kiertueella häntä sijaistanut Phil X.


title: Richie Sambora

text: Jon Bon Jovi vahvisti vuoden 2014 marraskuussa pitkään liikkuneen huhun ja kertoi, ettei Sambora enää tulisi palaamaan yhtyeeseen. Sambora kuitenkin esiintyi yhtyeen kanssa vuoden 2018 huhtikuussa, kun yhtye nimitettiin Rock and Roll Hall of Fameen.


title: Richie Sambora

text: Samboran ensimmäinen sooloalbumi "Stranger in This Town" julkaistiin vuoden 1991 syyskuussa. Hän oli levyttänyt albumin Bon Jovin ollessa tauolla, ja se oli musiikilliselta tyyliltään hyvin bluesvaikutteinen poiketen Bon Jovin rockista. "Stranger in This Town" nousi Yhdysvalloissa Billboard 200 -albumilistan sijalle 36, ja Britannian albumilistalla se oli korkeimmillaan sijalla 20. Muun muassa Eric Clapton, eräs Samboran suurimmista esikuvista, vieraili albumilla. "Stranger in This Townin" tiimoilta Sambora teki myös lyhyen Yhdysvaltain-kiertueen, jolla soittivat hänen Bon Jovi -yhtyetoverinsa Tico Torresin ja David Bryanin lisäksi basisti Tony Levin, kitaristi Dave Amato ja multi-instrumentalisti Crystal Taliefero.


title: Richie Sambora

text: Vuonna 1998 Sambora julkaisi toisen sooloalbuminsa "Undiscovered Soul" (1998). Albumin tuotti Don Was, ja se nousi Billboardin albumilistan sijalle 174. Britanniassa sen sijoitus oli 24. "Undiscovered Soul" -kiertueella Sambora konsertoi Japanissa, Australiassa ja Euroopassa kitaristi Richie Supan, rumpali Ron Wikson, basisti Kasim Sultonin, kosketinsoittaja Tommy Mandelin, perkussionistien Everett Bradleyn, Gioia Brunon ja Crystal Talieferon kanssa.


title: Richie Sambora

text: Sambora ilmoitti vuonna 2012 Twitter-tilillään, että hänen kolmas albuminsa "Aftermath of the Lowdown" oli valmistunut. "Aftermath of the Lowdownin" tuotti Luke Ebbin, joka oli vastannut myös Bon Jovin "Crush" (2000)- ja "Bounce" (2002) -albumien tuottamisesta. Albumin julkaisi Dangerbird Records vuoden 2012 syyskuussa, ja se nousi Yhdysvalloissa Billboardin rockalbumien listalla sijalle 10.


title: Richie Sambora

text:
Vuonna 2014 Sambora tapasi Orianthin, joka liittyi kitaristiksi Samboran soolokiertueelle. Kesällä 2016 he kiersivät Etelä-Amerikassa, Australiassa ja Bad Companyn lämmittelijänä Englannissa nimellä RSO. Syyskuussa 2017 ilmestyi RSO:n ensimmäinen EP, viiden laulun "Rise".
Sambora avioitui näyttelijä Heather Locklearin kanssa 17. joulukuuta 1994 Pariisissa, Ranskassa. Heidän avioliittonsa päättyi helmikuussa 2006 Locklearin hakiessa avioeroa. Heidän avioeronsa astui virallisesti voimaan vuonna 2007. Parilla on yksi vuonna 1997 syntynyt tytär.


title: Richie Sambora

text: Avioeronsa jälkeen Sambora seurusteli noin vuoden ajan Locklearin ystävän ja kollegan, näyttelijä Denise Richardsin kanssa. He palasivat yhteen muutaman vuoden seurustelutauon jälkeen vuonna 2012.


title: Richie Sambora

text: Samboran isä Adam menehtyi keuhkosyöpään 21. huhtikuuta 2007.


title: Richie Sambora

text: Sambora on ajoittain paininut vakavienkin alkoholiongelmien kanssa. Hän hankkiutui vieroitushoitoon vuoden 2007 kesällä päästäkseen eroon alkoholiongelmistaan, mutta hän katkaisi hoitonsa jo viikon jälkeen. Hänet pidätettiin rattijuopumuksesta Kalifornian Laguna Beachissä vuoden 2008 maaliskuussa, jolloin hän kyyditsi autossaan tyttöystäväänsä, tytärtään ja tämän ystävää.


title: Richie Sambora

text: Vuonna 2010 Sambora lanseerasi naisille suunnatun vaatemalliston "White Trash Beautiful".


title: Markkinointiviestintä

text: Markkinointiviestintä on yrityksen ulkoisiin sidosryhmiin kohdistuvaa viestintää, jonka tarkoituksena on välillisesti tai suoraan saada aikaan kysyntää tai kysyntään myönteisesti vaikuttavia ilmiöitä. Markkinointiviestintä () on yksi markkinoinnin neljästä pääkilpailukeinosta (product, place, "promotion", price).


title: Markkinointiviestintä

text: Markkinointiviestinnän muotoja ovat muun muassa


title: Markkinointiviestintä

text: Mainonta on maksettua, tavoitteellista tiedottamista, joka yleensä kohdistuu suureen ihmisjoukkoon. Tiedotus- ja suhdetoiminta tarkoittaa määrätietoista toimintaa jolla pyritään vaikuttamaan yrityksen sidosryhmien mielikuviin yrityksestä. Suhdetoiminnan tavoitteena on yleensä luoda yritykselle myönteinen imago. Tyypillisesti suhdetoimintaa harjoitetaan pyrkimällä vaikuttamaan tiedotusvälineisiin tai muutoin vaikuttamalla yrityksen toimintaympäristössä avainasemassa oleviin henkilöihin. Myös sponsoroinnin tavoitteena on usein myönteisen imagon vahvistaminen yrityksestä. Myynninedistäminen on kirjava joukko erilaisia toimenpiteitä jotka vaihtelevat laajalti eri alojen välillä. Myynninedistämistä on määritelty esimerkiksi sellaiseksi markkinointiviestinnäksi jota ei voida lukea henkilökohtaiseen myyntityöhön, suhdetoimintaan, sponsorointiin eikä mainontaan. Esimerkiksi erilaiset hinnanalennukset, kuponkitarjoukset ja kilpailut lukeutuvat myynninedistämiseksi. Myös messut ovat useille yrityksille juuri myynninedistämistoimintaa. Myyntityö tarkoittaa henkilökohtaista myyntityötä joka tapahtuu yrityksen edustajan ja asiakkaan välillä. Tyypillisesti myyntityö sisältää henkilökohtaisia tapaamisia, sähköpostiviestintää ja puhelinkeskusteluita.


title: Markkinointiviestintä

text: Mainonta sekä tiedotus- ja suhdetoiminta ovat tyypillisesti pitkäjännitteistä toimintaa jolla pyritään ohjaamaan ja vaikuttamaan ihmisten mielikuviin joko yrityksestä tai sen tuotteista. Myynninedistäminen (myös menekinedistäminen) ja henkilökohtainen myyntityö ovat enemmän aktiiviseen toimintaan perustuvia toimintoja joiden tähtäimenä on yleensä lisätä myyntiä hyvinkin lyhyellä tähtäimellä.


title: Markkinointiviestintä

text: Internetin sekä muiden sähköisten viestimien kasvu on monipuolistanut ja kasvattanut markkinointiviestinnän toiminta-aluetta ja nykyisin markkinointiviestintään katsotaan läheisesti kuuluvaksi muun muassa verkkomarkkinointi. Uusia markkinointiviestinnän muotoja ovat 2000-luvulla olleet muun muassa verkkokampanjat, blogit, hakusanamainonta ja hakukoneoptimointi. Sähköisten medioiden tarjoamat palautekanavat ja vuorovaikutteisuus ovat myös lisänneet vuorovaikutteisen markkinointiviestinnän käyttöä. Onkin sanottu, että 2000-luvun markkinointiviestinnässä aktiivisia osapuolia ovat sekä viestin lähettäjä että vastaanottaja jotka kumpikin vaikuttavat sekä viestin sisältöön että kulkuun.


title: Markkinointiviestintä

text: Markkinointiviestinnän strategisena tavoitteena on usein integroitu markkinointiviestintä, jossa organisaatio suunnittelee markkinointiviestintänsä niin, että kaikki elementit ovat yhdenmukaisia ja tukevat toisiaan. Integroidun markkinointiviestinnän vastakohtana pidetään yleensä tilannetta, jossa markkinointi, viestintä ja myynti toimivat erillisinä yksikköinä omien strategioidensa ohjaamina. Integroidun markkinointiviestinnän tuoma hyöty organisaatiolle on suuremman tehokkuuden saavuttaminen alhaisemmilla kustannuksilla, koska koko organisaatio ja kaikki kanavat vahvistavat yhteistä sanomaa.


title: Markkinointiviestintä

text: Markkinointiviestinnän suunnittelu aloitetaan yleensä kohderyhmien arvioinnilla ja kohderyhmien ominaisuuksien vertaamisella organisaation ominaisuuksiin ja tarpeisiin. Markkinointiviestinnän suunnittelussa otetaan kantaa yleensä muun muassa seuraaviin asioihin:


title: Markkinointiviestintä

text: Markkinointiviestintää tekevät kymmenet tuhannet sen eri osa-alueisiin erikoistuneet yritykset eri puolilla maailmaa, kuten mainostoimistot, viestintätoimistot ja verkkoviestintään erikoistuneet ”digitoimistot”. Valtaosa näistä on yhden tai muutaman hengen pienyrityksiä. Merkittävämmät alan yritykset ovat usein yhdistyneet kansainvälisiksi saman omistajan yritysryhmiksi tai itsenäisten yritysten yhteistyöverkostoiksi, esimerkkinä maailmanlaajuiset mainostoimistoketjut kuten BBDO, Grey ja TBWA ja viestintätoimistoketjut kuten Burson-Marsteller tai Hill & Knowlton. 1980-luvulta alkaen markkinointiviestintää suunnittelevien toimistoketjujen omistus on alkanut keskittyä muutamalle kansainväliselle pörssinoteeratulle holdingyhtiölle, joita ovat yhdysvaltalaiset Omnicom Group ja Interpublic, brittiläinen WPP, ranskalaiset Publicis ja Havas sekä japanilais-brittiläinen Dentsu Aegis Network.


title: Markkinointiviestintä

text:
Markkinointiviestinnässä työskenteli vuonna 2011 noin 3 000 suomalaista. Suomessa investoitiin markkinointiviestintään 2,9 miljardia euroa vuonna 2014; tästä mediamainonnan eli lehdissä, televisiossa, radiossa ja verkossa näkyvän mainonnan osuus oli 1,2 miljardia (40 % alan kokonaisliikevaihdosta). Toiseksi eniten, noin 700 miljoonaa euroa (24 %), käytettiin suoramarkkinointiin. Menekinedistämiseen eli muun muassa messuihin ja myymälämateriaaleihin investoitiin noin
miljoonaa euroa (21 %).


title: Kemin lumilinna

text: Kemin Lumilinna on talvisin vuodesta 1996 alkaen rakennettu suosittu matkailukohde. Linna on noussut historiansa aikana neljään eri paikkaan. Ensimmäinen lumilinna rakennettiin Ruutinpuistoon ja vuonna 2008 linna kohosi kauppatorille. Pisimpään Lumilinna on sijainnut Kemin sisäsatamassa, Perämeren rannalla. 21.1.2017 Lumilinna avasi ovet Mansikkanokan camping-alueella. Uusi osoite on Lumilinnankatu 15 entinen Mansikkanokankatu 15.


title: Kemin lumilinna

text: Ensimmäinen Lumilinna 1 100 metriä pitkine muureineen pääsi Guinnessin ennätystenkirjaan maailman suurimpana lumilinnana. Kolmena ensimmäisenä vuonna Lumilinnan kävijämäärä oli noin 300 000 henkilöä.


title: Kemin lumilinna

text: Lumilinnaan rakennetaan vuosittain kappeli, ravintola ja hotelli. Ravintola on kokonaan rakennettu lumesta ja jäästä, kuten lumilinnakin. Ravintolassa on tilaa noin 250 ruokailijalle kerrallaan. Ekumeenisessa kappelissa on pidetty lukuisten parien häitä, joista kaukaisimmat ovat tulleet Japanista ja Hongkongista.


title: Kemin lumilinna

text: Linna työllistää vuosittain rakentamisaikaan jopa useita kymmeniä henkilöitä, ja kauden aikana noin 40 henkilöä. Linnan rakennuttaa ja sen toiminnasta kokonaisuudessaan vastaa Kemin Matkailu Oy.


title: Kemin lumilinna

text: Lumilinnan teemat vuosittain:


title: Komsomolsk-na-Amure

text: Komsomolsk-na-Amure () on noin 260 000 asukkaan kaupunki (2010) Amurin varrella Habarovskin aluepiirin eteläosassa Venäjän Kaukoidässä 356 kilometriä pohjoiseen Habarovskista.


title: Komsomolsk-na-Amure

text:
Kaupungissa on metalli-, koneenrakennus-, öljynjalostus- ja laivarakennusteollisuutta sekä lentokoneteollisuutta.
Kaupungissa on vuonna 1936 perustettu telakka Amurski sudostroitelnyu zavod ja lentokonetehdas KnAAPO, joka on rakentanut Suhoin Su-27, Su-30, Su-33, Su-35 -hävittäjiä. Uusi matkustajakone Sukhoi Superjet 100 esiteltiin kaupungin lentokentällä.
Lentokoneteollisuuden ansiosta kaupungin eteläpuolella on KnAAPO:n Hurban lentokenttä ja lentotukikohta ja pohjoispuolella Dzembin lentotukikohta, joista on yhteydet Vladivostokiin ja Moskovaan.


title: Komsomolsk-na-Amure

text: Kaupungista on rautatieyhteys BAM-rataa pitkin länteen Krasnojarskiin ja Moskovaan asti ja itään Sovetskaja Gavaniin Japaninmeren rannalle sekä etelään Habarovskiin.


title: Komsomolsk-na-Amure

text: Kaupungissa on valtiollinen teknillinen ja humanistis-pedagodinen yliopisto, kaksi teatteria ja museota. Kaupungissa ilmestyy seitsemän lehteä, mukaan lukien KnAAPOn, telakan ja Amurmetallin lehdet.


title: Komsomolsk-na-Amure

text: Komsomolsk-na-Amuren alue kuului 1200-luvulta mongolien valloittamana Kiinaan. Alue liitettiin Venäjään 1858 solmitun Aigunin sopimuksen perusteella. Komsomolsk-na-Amure perustettiin 1860 ja kaupunki siitä tuli 1932. Kaupungista kehittyi merkittävä teollisuuskeskus kommunistisen nuorisojärjestön Komsomolin myötä, josta myös kaupungin nykyinen nimi on peräisin. Alkuperäinen nimi oli Permskoje.


title: Komsomolsk

text: Komsomolsk on:


title: Picardie

text: Picardie oli Ranskan hallinnollinen alue Île-de-Francen pohjoispuolella. Vuoden 2016 alusta se on osa Nord-Pas-de-Calais-Picardien hallintoaluetta.


title: Picardie

text: Historiallisesti alueella sijaitsi Pikardian maakunta. Picardien pääkaupunki on Amiens. Vuonna 1999 Picardiessa asui 1 857 481 ihmistä.


title: Picardie

text: Picardien alue on enimmäkseen tasaista maatalousaluetta, vain eteläosassa maasto on kumpuilevaa. Ensimmäisen maailmansodan Sommen taistelu käytiin Picardien pohjoisosassa 1. heinäkuuta 1916 alkaen.


title: Picardie

text: Picardien nykyinen alue on laajempi kuin Pikardian historiallinen maakunta. Aisnen departementin eteläosa ja suurin osa Oisen departementista ovat historiallisesti kuuluneet Île-de-Francen maakuntaan. Île-de-Francen pohjoisosat liitettiin Picardieen, koska Pikardian historiallista aluetta pidettiin sellaisenaan liian pienenä hallintoalueeksi.


title: Rune Andréasson

text: Rune Andréasson (11. elokuuta 1925 Lindome – 15. joulukuuta 1999 Viken) oli ruotsalainen sarjakuvapiirtäjä. Hänen tunnetuimmat sarjansa ovat 1961 suunniteltu Maailman vahvin Nalle ja Pellefantti.


title: Rune Andréasson

text: 1970-luvulla Andréasson lopetti piirtämisen ja keskittyi käsikirjoittamiseen. Hän lopetti sarjakuvien tekemisen vuonna 1990. Andréasson kuoli syöpään 15. joulukuuta 1999.


title: Mandrake

text: Mandrake voi tarkoittaa seuraavia asioita:Kasveja:


title: Liikekannallepano

text: Liikekannallepano eli mobilisaatio tarkoittaa valtion asevoimien (useimmiten erityisesti sen reservin) ja muun yhteiskunnan määräämistä taisteluvalmiuteen.


title: Liikekannallepano

text: Liikekannallepanossa asevoimien reserviläiset kutsutaan palvelukseen sekä joukkojen ja tarvikkeiden valmistellaan sotaa varten. Mobilisaatio-sanaa käytettiin ensimmäisen kerran sotilaallisessa merkityksessä kuvaamaan Preussin armeijan valmistelua 1850- ja 1860-luvuilla. Liikekannallepanoteoriat ja -tekniikat ovat jatkuvasti muuttuneet vuosien aikana. Etenkin ennen ensimmäistä ja toista maailmansotaa lukuisat maat kehittivät monimutkaisia suunnitelmia yltääkseen nopeaan ja tehokkaaseen mobilisaatioon sodan syttyessä. Mobilisaatio voi olla täydellinen tai osittainen, jolloin vain osa reserviä kutsutaan asepalvelukseen.


title: Liikekannallepano

text: Suomessa siirryttiin 1935 liikekannallepanossa aluejärjestelmään.


title: Liikekannallepano

text:
Talvisodassa liikekannallepano toteutettiin ”ylimääräisinä kertausharjoituksina”, joihin kutsut vietiin henkilökohtaisesti reserviläisille 6. lokakuuta 1939 alkaen. Kun reserviläiset olivat saapuneet ”harjoituspaikoille” ja johtosuhteet määrätty, voitiin todeta armeijan muodostuneen ja liikekannallepanon tapahtuneen. Jatkosodassa liikekannallepano toteutettiin myös ylimääräisenä harjoituksena, johon reserviläiset kutsuttiin henkilökohtaisesti, 18. kesäkuuta 1941 alkaen. Liikekannallepantu armeija oli taisteluvalmis viikon kuluttua liikekannallepanon aloittamisesta.
Nykyinen liikekannallepanojärjestelmä on osa laajempaa puolustuksen valmiudenkohottamisjärjestelmää, joka perustuu alueellisen puolustuksen doktriiniin. Valmiutta pyritään kohottamaan joustavasti siten, että palvelukseen kutsutaan ne joukot, jotka ovat kulloisessakin tilanteessa tarpeen. Tätä varten yksiköt on jaettu käskytyseriin, joista osa kutsutaan palvelukseen jo valmiuden kohottamisen alkuvaiheessa, osa taas vasta, kun vieraan valtion epäillään aikovan ryhtyä laajamittaiseen hyökkäykseen alueiden valtaamiseksi. Valmiustiloja on neljä.
Valmiutta nostettaessa puolustusvoimien sotilasläänit ja aluetoimistot toteuttavat käytännössä reserviläisten sekä pakko-otettavien ajoneuvojen kutsumisen palvelukseen. Joukkoja perustavat rauhanaikaiset joukko-osastot, sotilasläänit, puolustushaarat sekä aluetoimistot. Tarvittaessa vain tietyllä alueella käytettävät joukot perustetaan. Käskykortit välitetään pääasiassa postitse.


title: Liikekannallepano

text: Alueellisen iskun torjunnan joukkojen täyden toimintakyvyn saavuttaminen vie nykytilanteessa useita viikkoja tai kuukausia. Tämän vuoksi myös näiden joukkojen kertauskoulutus aloitetaan joustavasti jo verrattain alhaisessa uhkatilassa. Asevelvollisuuslaki ja siviilipalveluslaki antavatkin mahdollisuuden kutsua reserviläisiä ja siviilivarantoon kuuluvia entisiä siviilipalvelusmiehiä koulutustarkoituksessa ylimääräiseen palvelukseen jo silloin, kun arvio uhkaavan kriisin olemassaolosta perustuu vielä ainoastaan salaisiin tiedusteluhavaintoihin. Siviilivarantolaiset koulutetaan tällöin omaa kriisiajan sijoitustaan vastaaviin väestönsuojelun tai sosiaalitoimen tehtäviin.


title: Suomen puolustusneuvosto

text: Puolustusneuvosto ("PLN") oli Suomessa vuosina 1924–2000 toiminut tasavallan presidentin alainen sotilas- ja turvallisuuspoliittinen hallintoelin, jonka koostumus ja rooli vaihteli historian eri aikoina. Sen tehtäviä jatkaa nykyisin pääasiassa Hallituksen ulko- ja turvallisuuspoliittinen ministerivaliokunta.


title: Suomen puolustusneuvosto

text: Asetus nro 117 puolustusneuvostosta annettiin keväällä 1924. Puolustusneuvosto luotiin tasavallan presidentin neuvoa-antavaksi elimeksi, joka antoi lausuntoja vain tasavallan presidentin niitä pyytäessä. Lausunnot koskivat puolustussuunnitelmaa, sotaväen määrävahvuuksia, puolustuslaitoksen menoarvioita, taloussuunnitelmaa ja maan varustamista kriisitilanteessa. Puolustusneuvosto ei kuitenkaan näki tehtävänsä suppeammin, eikä käsitellyt paljon talousasioita. Näin ollen sen rinnalle 1926 perustettiin sotatalousneuvosto, jonka puheenjohtajaksi tuli Kaarlo Castrén.


title: Suomen puolustusneuvosto

text: Puolustusneuvoston jäseninä olivat puolustusministeri, sotaväenpäällikkö, yleisesikunnan päällikkö, suojeluskunnan ylipäällikkö sekä kaksi kenraalia tai esiupseeria. Puolustusneuvoston toimintaan saattoi ottaa osaa yksi tai useampi valtioneuvoston jäsen, jos asia ei ollut yksinomaan sotilaallinen. Asioiden käsittelyä puheenjohtajana johti tasavallan presidentti ja tämän ollessa esteellinen puolustusministeri tai sotaväenpäällikkö.


title: Suomen puolustusneuvosto

text: Puolustusneuvosto ei oikeastaan ollut kunnolla toimiva ja vuonna 1931 juuri tasavallan presidentiksi valittu P. E. Svinhufvud ensi töikseen päätti uudistaa puolustusneuvoston. Asetuksella 106/1931 puolustusneuvostosta tehtiin korostetusti puolustusvalmiuteen keskittyvä elin. Svinhufvud pyysi ratsuväenkenraali Gustaf Mannerheimia puolustusneuvoston puheenjohtajaksi ja sen kokoonpano muuttui sotilaalliseksi. Samalla myös määrättiin, että sotatilan syttyessä puolustusneuvoston puheenjohtaja toimisi puolustusvoimien ylipäällikkönä. Puolustusneuvosto uusittiin myös sen takia, että Mannerheim voitaisiin palauttaa ulko- ja turvallisuuspolitiikan keskiöön. Samalla puolustusneuvoston merkitys kasvoi, kun siitä tuli maanpuolustuksen ylin neuvosto. Tästä lähtien se kokoontui puheenjohtajansa määräyksestä, eikä enää vain tasavallan presidentin. Nyt se vastasi myös materiaalisista ja organisatorisista järjestelyistä sekä sotateollisuuden kehittämisestä, ja velvoitettiin tekemään esityksiä puolustusvalmiuden kehittämiseksi. Yleinen moraalisen puolustusvalmiuden kohottaminen kuului myös neuvoston tehtäviin. Mannerheimin johdolla puolustusneuvosto hoiti myös ulkosuhteita pohjoismaisen suuntauksen hengessä ja pyrki sotilaalliseen yhteistyöhön Suomen ja Ruotsin välillä. Kansainvälisiin tehtäviin kuului myös ulkomaiden puolustuslaitosten seuraaminen. Kansallisesti se oli myös sovitteleva ja yhteistyötä luova elin puolustuslaitoksen ja valtioneuvoston välillä. Mannerheimin lisäksi merkittävänä puolustusneuvoston jäsenenä toimi tuolloin hänen luottomiehensä kenraali Rudolf Walden.


title: Suomen puolustusneuvosto

text: Puolustusneuvosto pääsi siis vaikuttamaan puolustuspolitiikkaan koko 1930-luvun, ja sen viimeinen merkittävä tehtävä oli käsitellä Neuvostoliiton aluevaatimuksia syksyllä 1939. Talvisodan aikana neuvosto kokoontui vain kerran ja jatkosodan aikana harvoin. Mannerheim ja Walden kuuluivat Suomen johdon sisäpiiriin sotavuosina, joten puolustusneuvostolla ei ollut juuri merkitystä.


title: Suomen puolustusneuvosto

text: Sodan jälkeen Suomen puolustuspolitiikkaa suunniteltaessa uusista lähtökohdista valtioneuvosto asetti toukokuussa 1945 komitean suunnittelemaan puolustusrevisioita, jonka tarkoitus oli yhdistää puolustusneuvosto ja taloudellinen puolustusneuvosto keskenään uudeksi puolustusneuvostoksi. Asetusehdotus saatiin valmiiksi viimein vuonna 1950 ja Puolustusvoimain komentaja jalkaväenkenraali Aarne Sihvo kannatti sitä, mutta ehdotus ei edennyt valtioneuvostossa.


title: Suomen puolustusneuvosto

text: Valtioneuvosto antoi uuden asetuksensa 137/1957 puolustusneuvostosta 21. maaliskuuta 1957. Asetus kumosi 1. huhtikuuta 1938 annetun asetuksen puolustusneuvostosta (148/1938). Asetuksen ensimmäisessä pykälässä puolustusneuvoston tehtäväksi määriteltiin toimia ylimpänä neuvoa-antavana ja suunnittelevana elimenä sekä tasavallan presidentin neuvottelukuntana valtakunnan puolustusta koskevissa asioissa. Toisessa pykälässä jäsenistä määriteltiin: "pääministeri, puolustusministeri, ulkoasiainministeri, sisäasiainministeri, valtiovarainministeri sekä kauppa- ja teollisuusministeri ja ne muut ministerit, jotka tasavallan presidentti on kutsunut sen jäseniksi, ynnä puolustusvoimain komentaja ja yleisesikunnan päällikkö. Puolustusneuvoston jäseniksi voi tasavallan presidentti valtioneuvoston esityksestä kutsua muitakin henkilöitä enintään kolmeksi vuodeksi kerrallaan." 21. toukokuuta 1958 asetusta täydennettiin säädöksellä 226/1958, jossa muun muassa määriteltiin neuvoston sihteeristö tarkemmin siten, että pääsihteerin tuli olla sotilaallisen korkeakoulun käynyt, asioihin hyvin perehtynyt henkilö ja yleissihteerin vähintään everstin/kommodorin arvoinen. Puolustusneuvoston koolle kutsui joko tasavallan presidentti tai neuvoston puheenjohtaja eli pääministeri.


title: Suomen puolustusneuvosto

text: Vuodesta 1958 lähtien puolustusneuvosto alkoi kehittää kokonaisvaltaisesti Suomen maanpuolustusta ja tätä edesauttoi se, että sen kokoonpano koostui korkea-arvoisista turvallisuus- ja puolustuspolitiikan päättäjistä. Puolustusneuvosto oli keskeisesti rakentamassa uutta kokonaismaanpuolustusta ja turvallisuuspoliittista lainsäädäntöä. Viimeiset suosituksensa yhteiskunnan toiminnasta kriisitilanteissa puolustusneuvosto antoi vuosina 1982 ja 1999.


title: Suomen puolustusneuvosto

text: Vuoden 2000 perustuslakiuudistus leikkasi huomattavasti tasavallan presidentin ulkopoliittisia valtaoikeuksia ja samalla tasavallan presidentin alainen puolustusneuvosto lakkautettiin. Sen tehtävät siirrettiin pääasiassa ulko- ja turvallisuuspoliittisella ministerivaliokunnalle eli UTVA:lle. Näin ollen viimeinen tasavallan presidentti Ahtisaaren kausi oli myös puolustusneuvoston viimeinen.


title: De jure

text: De jure tai de iure on ilmaus, joka sananmukaisesti tarkoittaa ”lakiin perustuen”. Sen rinnalla esiintyy termi "de facto", joka viittaa käytäntöön.


title: De jure

text: "De jure" kuvaa poliittista tilannetta, jossa valtiolla tai muulla poliittisella toimijalla on laki tai sopimus asiasta. Esimerkiksi Suomessa on "de jure" kaksi kansalliskieltä, jotka yleensä luetaan "virallisiksi kieliksi", joita on voitava käyttää viranomaisen kanssa asioitaessa, kun taas esimerkiksi Yhdysvalloissa ei ole "de jure" virallisia kieliä. Ilmaus sisältää usein piiloviestin siitä, että tosiasiassa, "de facto", asia ei ole aivan yksinkertainen.


title: De jure

text: Asiaa voidaan havainnollistaa siten, että vaikka Suomessa on "de jure" kaksi virallista kieltä, ei moni suomalaisista todellisuudessa, "de facto", osaa käyttää kuin suomea.


title: Little Boy

text: Little Boy oli 6. elokuuta 1945 Enola Gay -lentokoneesta Hiroshimaan pudotetun ydinpommin peite- tai lempinimi. Se oli 3 m pitkä, halkaisijaltaan 71 cm ja painoi 4 000 kg. Sen toiminta perustui alle kriittisen massan oleviin renkaisiin uraanin isotooppia U, jotka yhdessä muodostivat kriittisen massan ketjureaktion aikaansaamiseksi. Little Boyn räjähdysvoima vastasi noin 16 kilotonnia (eli 16 milj. kg TNT:tä). Fissiili materiaali painoi 64 kg, joskaan se ei ollut aivan täydellisesti puhdasta 235-isotooppia uraanista, vaan rikastusaste oli hyvin lähelle 80 prosenttia.


title: Little Boy

text: Tämän tyyppistä pommia ei ollut koeräjäytetty. Yksi tärkeä syy lienee ollut sekä kokeisiin että kehitystyöhön käytettävien voimavarojen (kuten tarvittavan fissiilin materiaalin), määrärahojen ja ajan niukkuus. Lisäksi tulivat vielä niin säteilyn kuin mahdollisten tietovuotojen aiheuttamat turvallisuusriskit. Sen sijaan Trinity-kokeessa räjäytetty ydinase vastasi Fat Man -pommia, joka pudotettiin Nagasakiin.


title: Little Boy

text: Pommin kokeilemattomuudesta johtui se, että reaktioaineesta vain osa toimi varsinaisessa räjähdysreaktiossa; loput aineesta hajosi ja aiheutti pääosan laskeumasta. On arvioitu, että räjähdyksen teho olisi ollut noin kaksi ja puolikertainen (2½x = jolloin yhteensä arviolta jopa noin 40kT), jos kaikki reaktioaine olisi toiminut suunnitellusti. Räjähdyksen teho ylitti silti odotukset. Ydinasetta koetettiin mallintaa kuitenkin erilaisin testein. "Trinity"-ydinkoetta lukuun ottamatta ne eivät voineet olla täysimittaisia. Itse laitteen lisäksi tuli volframi-karbidinen päällys. Sen tarkoitus oli pitkittää räjähdysreaktiota.


title: Little Boy

text: "Bronx Shipments" -peitenimellä varustetussa operaatiossa kuljetettiin pommin osat Tinianiin. Putken ja uraanikappaleet toimitti raskas risteilijä USS Indianapolis, joka upposi paluumatkallaan Guamista lähdön jälkeen. Aluksen torpedoi Keisarillisen Japanin laivaston sukellusvene "I-58" (I.58). Muut pommin osat oli toimittanut 509. raskas erityispommitusrykmentti käyttäen omia C-54 -tyypin kuljetuskoneitaan.


title: Little Boy

text: Pommin osat oli valmistettu Los Alamosissa (LANL). Pommin kokosivat 1. taisteluvälinelaivueen jäsenet Tinianissa, ja pommi aktivoitiin eli saatettiin operaatiovalmiuteen vasta lennolla kohti Japania.


title: Vasili Zaitsev

text: Vasili Grigorjevitš Zaitsev (, 23. maaliskuuta 1915 Jelino – 15. joulukuuta 1991 Kiova) oli neuvostoliittolainen tarkka-ampuja toisessa maailmansodassa.


title: Vasili Zaitsev

text: Hän tuli kuuluisaksi erityisesti toiminnastaan Stalingradin taistelun aikana 10. marraskuuta ja 17. joulukuuta 1942 välisenä aikana. Huhujen mukaan hän tappoi yhteensä 235 sotilasta ja upseeria, joista 11 oli tarkka-ampujia.


title: Vasili Zaitsev

text: Zaitsev myös koulutti tarkka-ampujia ja eräiden arvioiden mukaan hänen kouluttamansa 28 ampujaa tappoivat yli 3 000 vihollissotilasta.


title: Vasili Zaitsev

text: Neuvostoliitossa Zaitsevista tuli kansallissankari, ja hänen toimistaan kuulutettiin pitkin maata jo Stalingradin taistelun aikana. Puna-armeijan propagandan mukaan saksalaiset lähettivät Stalingradiin parhaan tarkka-ampujansa SS-majuri Heinz Thorvaldin/Erwin Königin pelkästään tappamaan Zaitsevia. Väittämän mukaan Thorvaldilla oli jo hallussaan yli 400 tappoa. Puna-armeijan ensimmäisissä maininnoissa saksalainen tarkka-ampuja on merkitty nimellä Erwin König, joka muuttui myöhemmin Thorvaldiksi. Edelleen tarinan mukaan Zaitsev olisi kuitenkin onnistunut ampumaan Thorvaldin viikkoja kestäneen kaksintaistelun ja molemminpuolisen ajojahdin jälkeen. Zaitsevin kivääri, jossa väitetään olevan Thorvaldin käyttämä kiikaritähtäin, on yhä esillä sotamuseossa Moskovassa. Tarinan epäillään silti olevan keksitty propagandatuote, sillä Thorvaldista tai Königistä ei löydy mainintaa Saksan armeijan sotilastiedoista. Myös mainintaa SS:n minkäänlaisesta osallistumisesta Stalingradin taisteluun ei ole ja saksalaisten parhaaksi tarkka-ampujaksi on nimetty Matthäus Hetzenauer, jolla oli tilillään 345 tappoa.


title: Vasili Zaitsev

text: Vuoden 2001 elokuva "Vihollinen porteilla" kertoo Zaitsevin ja Thorvaldin kaksintaistelusta, tosin elokuvassa Heinz Thorvald on nimetty Erwin Königiksi, ja on pukeutunut Wehrmachtin univormuun.


title: Ernst Mach

text: Ernst Mach (18. helmikuuta 1838 – 19. helmikuuta 1916) oli itävaltalais-tšekkiläinen fyysikko ja filosofi.


title: Ernst Mach

text: Ernst Mach syntyi Chrlicessa, Böömissä, Itävallassa (nykyisin osa Brnoa Tšekissä). 14-vuotiaaksi saakka hän oli kotiopetuksessa ja 17-vuotiaana hän pääsi Wienin yliopistoon. Siellä hän opiskeli matematiikkaa, fysiikkaa ja filosofiaa. Fysiikan tohtoriksi hän väitteli vuonna 1860. Vuonna 1864 hän vastaanotti matematiikan professorin viran ja kaksi vuotta myöhemmin, vuonna 1866, myös fysiikan professorin viran. 1867 hän otti vastaan kokeellisen fysiikan viran Kaarlen yliopistossa Prahassa. Mach palasi vielä Wienin yliopistoon induktiivisen filosofian professoriksi 1895, mutta kärsittyään kaksi vuotta myöhemmin sydänkohtauksen hän jäi eläkkeelle saatuaan nimityksen Itävallan parlamenttiin. Hän jatkoi luennoimista ja julkaisemista vielä eläkkeelläkin. Mach kuoli 19. helmikuuta 1916 Haarissa Saksassa.


title: Ernst Mach

text: Machin kokeellisen fysiikan tutkimus keskittyi interferenssiin, diffraktioon, polarisaatioon ja valon heijastumiseen. 1877 Mach julkaisi tutkimuksen yliääninopeudesta. Tässä julkaisussa hän kuvasi yliäänellä liikkuvasta ammuksesta havainnoidut äänivaikutukset. Mach päätteli ja vahvisti matemaattisesti kartion muotoisen iskuaallon olemassaolon yliäänisen liikkeen aikana. Kappaleen nopeuden ja äänennopeuden suhdetta kuvaavaa lukua kutsutaan Machin luvuksi. Kosmologiassa tunnetaan Machin esittämä Machin periaate -niminen hypoteesi.


title: Ernst Mach

text: Mach kiisti atomien olemassaolon.


title: Ernst Mach

text: Aistihavaintojen alalta Mach tunnetaan Machin nauhana tunnetusta optisesta illuusiosta.


title: Ernst Mach

text: Machin tieteenfilosofian perustana on ajatus, että tieteelliset lait ovat kokeellisten tapahtumien summauksia. Näillä laeilla pyritään ymmärtämään muuten inhimillisesti käsittämättömän monimutkasta todellisuutta. Tieteelliset lait ovat siten tiukasti kiinni inhimillisessä ajattelussa. Koska tieteelliset lait tehdään inhimillisen ymmärryksen rajallisuuden mukaan, ne pyritään tekemään mahdollisimman yksinkertaisiksi ja taloudellisiksi. Siksi lait eivät sisällä todellisuutta objektiivisena kokonaisuutena vaan inhimillisenä näkökulmana. Vain tietyllä tarkkuudella voidaan tehdä kokeita, joilla on keskenään samat olosuhteet ja samat tulokset, koska tismalleen samanlaisia olosuhteita ei ole mahdollista toistaa. Vain ajatuksellisesti voidaan toistaa yhtäpitäviä tapahtumia.


title: Ernst Mach

text: Machin ajattelulla oli suora vaikutus Wienin piiri -nimiseen filosofien ryhmittymään, joka toimi Wienissä nimellä "Verein Ernst Mach" (Ernst Mach -yhdistys), sekä yleisesti loogisen positivismin koulukuntaan. Albert Einstein nimesi Machin suhteellisuusteorian edelläkävijäksi.


title: Tuomarilan rautatieasema

text: Tuomarilan rautatieasema (, ) on lähijunien rautatieasema Tuomarilassa, Espoon keskuksessa. Asema sijaitsee rantaradalla Koivuhovin ja Espoon asemien välissä, noin 19 kilometrin päästä Helsingin rautatieasemasta. Tuomarilan asema otettiin käyttöön 1. syyskuuta 1931. Tuomarilan asemarakennuksen suunnitteli Thure Hellström vuonna 1936.


title: Tuomarilan rautatieasema

text: Junasuoritus Tuomarilan asemalla lopetettiin vuonna 1969. Paikalle rakennettiin uudet matkustajalaiturit aikaisempia lännemmäksi vuonna 1998. Seuraavana vuonna liikennepaikka muutettiin miehittämättömäksi ja lipunmyynti lopetettiin. Asemarakennus peruskorjattiin vuonna 2001. Nykyisellään asemarakennus on yksityisomistuksessa.Kirkkonummen suuntaan liikennöidään raiteelta 1 ja Helsinkiin raiteelta 2.


title: Cryptic Writings

text: Cryptic Writings on yhdysvaltalaisen thrash metal -yhtye Megadethin seitsemäs studioalbumi. Albumin tuottivat Dann Huff ja yhtyeen laulaja ja kitaristi Dave Mustaine. Cryptic Writings on viimeinen albumi, jolla vaikuttaa Megadethin niin kutsuttu “klassinen kokoonpano“, sillä rumpali Nick Menza erotettiin yhtyeestä albumin kiertueen aikana. Cryptic Writings äänitettiin The Tracking Room -äänitysstudiolla Nashvillessa, Tennesseessä ja levy-yhtiö Capitol Records julkaisi albumin 17. kesäkuuta 1997.


title: Cryptic Writings

text: Cryptic Writings muokkasi Megadethin musiikkia yhä radioystävällisemmäksi, ja albumin kappalemateriaali kirjoitettiinkin yhtyeen edellisestä tuotannosta poiketen tarkoituksella paremmin radioon soveltuvaksi.


title: Cryptic Writings

text: Albumi toi Megadethlle sen historian ensimmäisen listaykkösen Yhdysvaltain rockradioissa kappaleella "Trust". Albumin muista singleistä kolme olivat myös top-10:ssä, mutta nekään eivät vaikuttaneet juurikaan myyntilukuihin.


title: Cryptic Writings

text: Cryptic Writings julkaistiin vuonna 2004 uudelleen miksattuna ja uudelleen masteroituna.Vuoden 2004 uudelleenjulkaisun bonuskappaleet


title: Päivö Oksala

text: Päivö Nyyrikki Oksala (14. elokuuta 1907 Jyväskylä – 28. joulukuuta 1974 Jyväskylä) oli suomalainen professori, latinisti, antiikin tutkija ja antiikin kirjallisuuden kääntäjä, joka vaikutti pitkään Helsingin yliopistossa ja kotikaupungissaan Jyväskylässä.


title: Päivö Oksala

text: Oksalan isä oli Kasvatusopillisen korkeakoulun professori Kaarle Oksala. Hän kirjoitti ylioppilaaksi vuonna 1926 Jyväskylän lyseosta ja valmistui filosofian kandidaatiksi 1933 Helsingin yliopistosta. Tämän jälkeen hän toimi opettajana eri oppikouluissa Helsingissä ja Tampereella, muun muassa Tampereen klassillisen lyseon latinan ja suomen kielen lehtorina vuosina 1938–1946.


title: Päivö Oksala

text: Talvisodassa hän oli rintamaupseerina Summan ja Viipurin rintamilla. Jatkosodassa hän toimi valistusupseerina ja johti sodan loppuvaiheessa niin sanottuja sotilasylioppilaskirjoituksia.